Document ID: 32018R1091

Reference:
7.8.2018
EL
Επίσημη Εφημερίδα της Ευρωπαϊκής Ένωσης
L 200/1
ΚΑΝΟΝΙΣΜΌΣ (ΕΕ) 2018/1091 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
της 18ης Ιουλίου 2018
σχετικά με τις ενοποιημένες στατιστικές για τις γεωργικές εκμεταλλεύσεις και την κατάργηση των κανονισμών (ΕΚ) αριθ. 1166/2008 και (ΕΕ) αριθ. 1337/2011
(Κείμενο που παρουσιάζει ενδιαφέρον για τον ΕΟΧ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 338,
Έχοντας υπόψη την πρόταση της Ευρωπαϊκής Επιτροπής,
Κατόπιν διαβίβασης του σχεδίου νομοθετικής πράξης στα εθνικά κοινοβούλια,
Αποφασίζοντας σύμφωνα με τη συνήθη νομοθετική διαδικασία (1),
Εκτιμώντας τα ακόλουθα:
(1)
Ο κανονισμός (ΕΚ) αριθ. 1166/2008 του Ευρωπαϊκού Κοινοβουλίου και του Συμβουλίου (2) θεσπίζει πλαίσιο για τις ευρωπαϊκές στατιστικές σχετικά με τη διάρθρωση των γεωργικών εκμεταλλεύσεων έως το 2016. Συνεπώς, ο εν λόγω κανονισμός θα πρέπει να καταργηθεί.
(2)
Το πρόγραμμα των ευρωπαϊκών ερευνών σχετικά με τη διάρθρωση των γεωργικών εκμεταλλεύσεων που πραγματοποιείται στην Ένωση από το 1966 θα πρέπει να συνεχιστεί προκειμένου να εξεταστούν οι τάσεις στη διάρθρωση των γεωργικών εκμεταλλεύσεων σε επίπεδο Ένωσης και να παρασχεθεί η απαραίτητη βάση στατιστικής γνώσης για τον σχεδιασμό, την εφαρμογή, την παρακολούθηση, την αξιολόγηση και την επανεξέταση των σχετικών πολιτικών, ιδίως της κοινής γεωργικής πολιτικής (ΚΓΠ), συμπεριλαμβανομένων των μέτρων για την αγροτική ανάπτυξη, καθώς και των πολιτικών για το περιβάλλον, την προσαρμογή στην κλιματική αλλαγή και τον μετριασμό της και των πολιτικών της Ένωσης για τη χρήση γης και ορισμένων στόχων βιώσιμης ανάπτυξης (ΣΒΑ). Μια τέτοια βάση γνώσεων είναι επίσης αναγκαία για την εκτίμηση των εν λόγω επιπτώσεων στο γυναικείο εργατικό δυναμικό των γεωργικών εκμεταλλεύσεων.
(3)
Η συλλογή στατιστικών στοιχείων, ιδίως σχετικά με τη διάρθρωση των γεωργικών εκμεταλλεύσεων, θα πρέπει να έχει, μεταξύ άλλων, ως στόχο την παροχή επικαιροποιημένων στοιχείων για τη διαδικασία λήψης αποφάσεων ενόψει μελλοντικών μεταρρυθμίσεων της ΚΓΠ.
(4)
Μια διεθνής αξιολόγηση των γεωργικών στατιστικών οδήγησε στη χάραξη της συνολικής στρατηγικής του Οργανισμού Επισιτισμού και Γεωργίας (FAO) για τη βελτίωση των γεωργικών και αγροτικών στατιστικών, που εγκρίθηκε από τη Στατιστική Επιτροπή του Οργανισμού Ηνωμένων Εθνών (UNSC) το 2010. Οι ευρωπαϊκές γεωργικές στατιστικές θα πρέπει, κατά περίπτωση, να ακολουθούν τις συστάσεις της συνολικής στρατηγικής για τη βελτίωση των γεωργικών και αγροτικών στατιστικών, καθώς και αυτές του παγκόσμιου προγράμματος τροφίμων του FAO για την απογραφή γεωργίας για το 2020.
(5)
Ο κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου (3) παρέχει ένα πλαίσιο αναφοράς για την ανάπτυξη, παραγωγή και διάχυση των ευρωπαϊκών στατιστικών, βάσει κοινών αρχών στατιστικής. Ορίζει κριτήρια ποιότητας και αναφέρεται στην ανάγκη να ελαχιστοποιηθεί ο φόρτος απόκρισης για τους συμμετέχοντες στην έρευνα και να προωθηθεί ο γενικότερος στόχος της μείωσης της διοικητικής επιβάρυνσης.
(6)
Θα πρέπει να εκπονηθεί στατιστικό πρόγραμμα ερευνών πολλαπλών σκοπών για τις γεωργικές εκμεταλλεύσεις για την επόμενη δεκαετία, το οποίο θα παρέχει το πλαίσιο για εναρμονισμένες, συγκρίσιμες και συνεκτικές στατιστικές. Οι στατιστικές αυτές θα πρέπει να επικεντρώνονται σε ανάγκες πολιτικής.
(7)
Η στρατηγική για τις γεωργικές στατιστικές 2020 και μετά, εκπονήθηκε από την επιτροπή Ευρωπαϊκού Στατιστικού Συστήματος (επιτροπή ΕΣΣ) τον Νοέμβριο του 2015 και προβλέπει την έκδοση δυο κανονισμών πλαίσιο που θα καλύπτουν όλες τις πτυχές των γεωργικών στατιστικών, με την εξαίρεση των οικονομικών λογαριασμών της γεωργίας. Ο παρών κανονισμός είναι ένας από τους εν λόγω κανονισμούς πλαίσιο.
(8)
Για τους σκοπούς της εναρμόνισης και της συγκρισιμότητας των πληροφοριών για τη διάρθρωση των γεωργικών εκμεταλλεύσεων και προκειμένου να καλυφθούν οι υφιστάμενες ανάγκες της ενιαίας οργάνωσης της κοινής αγοράς και ιδίως του τομέα των φρούτων και του αμπελοοινικού τομέα, ο κανονισμός (ΕΕ) αριθ. 1337/2011 του Ευρωπαϊκού Κοινοβουλίου και του Συμβουλίου (4) θα πρέπει να ενσωματωθεί στις διαρθρωτικές πληροφορίες σε επίπεδο γεωργικών εκμεταλλεύσεων από το 2023 και εξής και να αντικατασταθεί από τον παρόντα κανονισμό. Ως εκ τούτου, είναι αναγκαίο να καταργηθεί ο ανωτέρω κανονισμός.
(9)
Η παραγωγή συγκρίσιμων στατιστικών από όλα τα κράτη μέλη σχετικά με τη διάρθρωση των γεωργικών εκμεταλλεύσεων είναι σημαντική για τον καθορισμό της εξέλιξης της ΚΓΠ. Για τον λόγο αυτό, στο πλαίσιο των μεταβλητών θα πρέπει να χρησιμοποιούνται όσον το δυνατόν περισσότερο τυποποιημένες ονοματολογίες και κοινοί ορισμοί.
(10)
Τα αρχεία στατιστικών στοιχείων που σχετίζονται με γεωργικές εκμεταλλεύσεις επιτρέπουν τη διασταύρωση βασικών στοιχείων και στοιχείων ενότητας, καθιστώντας, με τον τρόπο αυτό, δυνατή την ανάκτηση πληροφοριών με βάση μεταβλητές όπως το φύλο του διαχειριστή της γεωργικής εκμετάλλευσης, η ηλικία του εν λόγω διαχειριστή, η ιδιοκτησιακή δομή και το μέγεθος της γεωργικής εκμετάλλευσης και η υιοθέτηση περιβαλλοντικών μέτρων. Για τα κριτήρια που περιλαμβάνονται στα κύρια στοιχεία και για συνδυασμούς κριτηρίων θα είναι δυνατός ο διαχωρισμός των αποτελεσμάτων.
(11)
Η συλλογή πληροφοριών σχετικά με το έτος γέννησης, το έτος καταχώρισης ως διαχειριστή της γεωργικής εκμετάλλευσης και το φύλο θα μπορούσε να παρέχει στοιχεία για την ανάπτυξη δράσεων για τη γενεακή ανανέωση και πτυχές που σχετίζονται με το φύλο.
(12)
Μεταξύ άλλων λόγων, προκειμένου να ενημερώνονται τα βασικά μητρώα των γεωργικών εκμεταλλεύσεων καθώς και οι λοιπές πληροφορίες που απαιτούνται για τη στρωματοποίηση των δειγμάτων, θα πρέπει να διενεργείται απογραφή των γεωργικών εκμεταλλεύσεων στην Ένωση τουλάχιστον ανά δεκαετία. Η πιο πρόσφατη απογραφή πραγματοποιήθηκε το 2009/2010.
(13)
Τα κράτη μέλη στα οποία οι περίοδοι των εργασιών της έρευνας για την έρευνα του έτους αναφοράς 2020 συμπίπτουν με τις εργασίες που προβλέπονται για την ανά δεκαετία απογραφή του πληθυσμού θα πρέπει να έχουν τη δυνατότητα να επισπεύσουν κατά ένα έτος τη γεωργική έρευνα, ώστε να αποφύγουν τον μεγάλο φόρτο που συνεπάγεται η ταυτόχρονη διεξαγωγή αυτών των δύο σημαντικών συλλογών στοιχείων.
(14)
Προκειμένου να αποφευχθεί η περιττή επιβάρυνση των γεωργικών εκμεταλλεύσεων και των εθνικών διοικήσεων, θα πρέπει να καθοριστούν κατώφλια. Για την ορθή ανάλυση της δομής της ευρωπαϊκής γεωργίας τα στατιστικά στοιχεία θα πρέπει να καλύπτουν το 98 % της χρησιμοποιούμενης γεωργικής έκτασης και του ζωικού κεφαλαίου στις εκμεταλλεύσεις. Για ορισμένα κράτη μέλη αυτό σημαίνει ότι τα κατώφλια που ορίζονται στον παρόντα κανονισμό είναι υπερβολικά υψηλά. Ωστόσο, οι γεωργικές εκμεταλλεύσεις που βρίσκονται κάτω από τα εν λόγω κατώφλια είναι τόσο μικρές που η δειγματοληπτική συλλογή δεδομένων μία φορά ανά δεκαετία είναι αρκετή για την εκτίμηση της δομής τους και του αντικτύπου στην παραγωγή, με αποτέλεσμα τη μείωση κόστους και φόρτου και παράλληλα την ενθάρρυνση του σχεδιασμού αποτελεσματικών μέτρων πολιτικής για τη στήριξη και διατήρηση μικρών γεωργικών εκμεταλλεύσεων.
(15)
Οι εκτάσεις που χρησιμοποιούνται για γεωργική παραγωγή θα πρέπει να καλύπτονται από τις ενοποιημένες γεωργικές στατιστικές, συμπεριλαμβανομένης της γης που χρησιμοποιείται από δύο ή περισσότερες γεωργικές εκμεταλλεύσεις γιατί ισχύουν δικαιώματα κοινής χρήσης.
(16)
Είναι αναγκαία η λήψη πληροφοριών σχετικά με την υπαγωγή μιας γεωργικής εκμετάλλευσης σε όμιλο επιχειρήσεων του οποίου οι οντότητες ελέγχονται από μητρική εταιρεία.
(17)
Προκειμένου να μειωθεί η επιβάρυνση για τους ερωτώμενους, οι εθνικές στατιστικές υπηρεσίες (ΕΣΥ) και οι άλλες εθνικές αρχές θα πρέπει να έχουν πρόσβαση σε διοικητικά στοιχεία, στον βαθμό που τα εν λόγω στοιχεία είναι απαραίτητα για την ανάπτυξη, την παραγωγή και τη διάδοση των ευρωπαϊκών στατιστικών, σύμφωνα με το άρθρο 17α του κανονισμού (ΕΚ) αριθ. 223/2009.
(18)
Τα κράτη μέλη ή οι αρμόδιες εθνικές αρχές θα πρέπει να επιδιώκουν το μέγιστο δυνατό εκσυγχρονισμό των τρόπων συλλογής στατιστικών στοιχείων για τις γεωργικές εκμεταλλεύσεις. Στο πλαίσιο αυτό, θα πρέπει να προωθείται η χρήση ψηφιακών λύσεων.
(19)
Για τους σκοπούς της ευελιξίας του ευρωπαϊκού γεωργικού στατιστικού συστήματος και της απλούστευσης και του εκσυγχρονισμού των γεωργικών στατιστικών, οι μεταβλητές που συλλέγονται θα πρέπει να κατανέμονται σε διαφορετικές ομάδες συλλογής (βασικά στοιχεία και ενότητες) που ποικίλουν σε συχνότητα ή αντιπροσωπευτικότητα ή και στα δυο.
(20)
Ο φόρτος απόκρισης και το κόστος μπορούν να μειωθούν περαιτέρω με την επαναχρησιμοποίηση στοιχείων του αμέσως προηγούμενου ή επόμενου από το έτος αναφοράς έτους. Αυτό ενδείκνυται ιδίως για τις πτυχές στις οποίες δεν αναμένονται σημαντικές μεταβολές από το ένα έτος στο άλλο.
(21)
Χάριν ευελιξίας και για να μειωθεί ο φόρτος για τους ερωτώμενους, τις ΕΣΥ και οι άλλες εθνικές αρχές, τα κράτη μέλη θα πρέπει να μπορούν να χρησιμοποιούν στατιστικές έρευνες, διοικητικά αρχεία και οποιεσδήποτε άλλες πηγές, μεθόδους ή καινοτόμους προσεγγίσεις, συμπεριλαμβανομένων επιστημονικά θεμελιωμένων και ορθά τεκμηριωμένων μεθόδων, όπως ο τεκμαρτός υπολογισμός, η εκτίμηση και η μοντελοποίηση.
(22)
Η συλλογή πληροφοριών σχετικά με τη χρήση θρεπτικών ουσιών και νερού και με τις μεθόδους γεωργικής παραγωγής που εφαρμόζονται στις γεωργικές εκμεταλλεύσεις θα πρέπει να βελτιωθούν προκειμένου να παρασχεθούν πρόσθετες στατιστικές για την ανάπτυξη γεωργοπεριβαλλοντικής πολιτικής και να ενισχυθεί η ποιότητα των γεωργοπεριβαλλοντικών δεικτών.
(23)
Για τη γεωκωδικοποίηση των γεωργικών εκμεταλλεύσεων, θα πρέπει να χρησιμοποιούνται τα θέματα των στατιστικών μονάδων σύμφωνα με το παράρτημα III της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου (5).
(24)
Η Επιτροπή πρέπει να σέβεται την εμπιστευτικότητα των στοιχείων που μεταβιβάζονται σύμφωνα με τον κανονισμό (ΕΚ) αριθ. 223/2009. Η απαραίτητη προστασία του απορρήτου όσον αφορά τα στοιχεία θα πρέπει να εξασφαλίζεται, μεταξύ άλλων, με τον περιορισμό της χρήσης των παραμέτρων γεωγραφικής θέσης στη χωρική ανάλυση πληροφοριών και με την προσήκουσα συγκεντρωτική παρουσίαση κατά τη δημοσίευση των στατιστικών. Γι' αυτό, θα πρέπει να αναπτυχθεί μια εναρμονισμένη προσέγγιση για την προστασία πτυχών που έχουν να κάνουν με την εμπιστευτικότητα και ποιότητα για τη διάδοση των στοιχείων, με ταυτόχρονες προσπάθειες να καταστεί η επιγραμμική πρόσβαση σε επίσημες στατιστικές εύκολη και φιλική προς το χρήστη.
(25)
Κάθε επεξεργασία δεδομένων προσωπικού χαρακτήρα στο πλαίσιο του παρόντος κανονισμού υπόκειται στον κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου (6) και στις διατάξεις που εγκρίνονται δυνάμει του εν λόγω κανονισμού, και/ή τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (7), ανάλογα με την περίπτωση.
(26)
Ο κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου (8) θεσπίζει τη στατιστική ταξινόμηση των οικονομικών δραστηριοτήτων στην Ένωση που αναφέρονται στον παρόντα κανονισμό με σκοπό τον ορισμό του σχετικού πληθυσμού των γεωργικών εκμεταλλεύσεων.
(27)
Σύμφωνα με τον κανονισμό (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου (9), οι εδαφικές μονάδες θα πρέπει να ορίζονται σύμφωνα με την ονοματολογία των εδαφικών στατιστικών μονάδων (NUTS).
(28)
Θα πρέπει να απαιτηθεί χρηματοδότηση τόσο από τα κράτη μέλη όσο και από την Ένωση επί σειρά ετών προκειμένου να πραγματοποιηθεί η συλλογή στοιχείων. Θα πρέπει επομένως να υπάρξει πρόβλεψη για ενωσιακή επιχορήγηση προς υποστήριξη του εν λόγω προγράμματος μέσω του ευρωπαϊκού γεωργικού ταμείου εγγυήσεων στο πλαίσιο του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου (10).
(29)
Ο παρών κανονισμός καθορίζει για το σύνολο της διάρκειας του σχετικού πολυετούς δημοσιονομικού πλαισίου (ΠΔΠ) χρηματοδοτικό κονδύλιο που αποτελεί, για το Ευρωπαϊκό Κοινοβούλιο και το Συμβούλιο, προνομιακή αναφορά κατά την ετήσια διαδικασία του προϋπολογισμού, κατά την έννοια του σημείου 17 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής, για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (11). Ο παρών κανονισμός προβλέπει την κατάρτιση προϋπολογισμού για περαιτέρω συλλογές στοιχείων εντός του επόμενου ΠΔΠ.
(30)
Οι οικονομικές πτυχές του παρόντος κανονισμού θα πρέπει να επανεξεταστούν για την περίοδο μετά το 2020, λαμβανομένων υπόψη του νέου ΠΔΠ και άλλων συναφών αλλαγών σε ενωσιακά μέσα. Βάσει της επανεξέτασης αυτής, η Επιτροπή θα πρέπει να εξετάσει το ενδεχόμενο να προτείνει συναφείς αλλαγές στον παρόντα κανονισμό.
(31)
Δεδομένου ότι ο στόχος του παρόντος κανονισμού, ήτοι η συστηματική παραγωγή ευρωπαϊκών στατιστικών για τις γεωργικές εκμεταλλεύσεις στην Ένωση, δεν μπορεί να επιτευχθεί επαρκώς από τα κράτη μέλη, μπορεί όμως, για λόγους συνεκτικότητας και συγκρισιμότητας, να επιτευχθεί καλύτερα σε ενωσιακό επίπεδο, η Ένωση δύναται να θεσπίσει μέτρα, σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως αυτή διατυπώνεται στο εν λόγω άρθρο, ο παρών κανονισμός δεν υπερβαίνει τα αναγκαία όρια για την επίτευξη του στόχου αυτού.
(32)
Ο κανονισμός (ΕΚ) αριθ. 223/2009 παρέχει ένα πλαίσιο αναφοράς για τις ευρωπαϊκές στατιστικές και επιβάλλει στα κράτη μέλη την υποχρέωση συμμόρφωσης με τις στατιστικές αρχές και τα κριτήρια ποιότητας που καθορίζονται στον εν λόγω κανονισμό. Οι εκθέσεις ποιότητας είναι ουσιώδεις για την αξιολόγηση, τη βελτίωση και την πληροφόρηση σχετικά με την ποιότητα των ευρωπαϊκών στατιστικών. Η Επιτροπή ΕΣΣ έχει εγκρίνει ένα πρότυπο του Ευρωπαϊκού στατιστικού συστήματος (ΕΣΣ) για τη δομή των εκθέσεων ποιότητας, σύμφωνα με το άρθρο 12 του κανονισμού (ΕΚ) αριθ. 223/2009. Το πρότυπο του ΕΣΣ θα πρέπει να συμβάλει στην εναρμόνιση της υποβολής εκθέσεων ποιότητας δυνάμει του παρόντος κανονισμού.
(33)
Έχει διενεργηθεί εκτίμηση επιπτώσεων σύμφωνα με την αρχή της χρηστής δημοσιονομικής διαχείρισης, με σκοπό την εστίαση του στατιστικού προγράμματος που θεσπίζεται με τον παρόντα κανονισμό στην ανάγκη αποδοτικότητας όσον αφορά την επίτευξη των στόχων και την ενσωμάτωση δημοσιονομικών περιορισμών ήδη από τη φάση σχεδιασμού και έπειτα.
(34)
Προκειμένου να διασφαλιστούν ενιαίες προϋποθέσεις για την εκτέλεση του παρόντος κανονισμού, θα πρέπει να ανατεθούν στην Επιτροπή εκτελεστικές αρμοδιότητες όσον αφορά τον προσδιορισμό των περιγραφών των μεταβλητών που απαριθμούνται στον παρόντα κανονισμό και των τεχνικών χαρακτηριστικών των στοιχείων που παρέχονται, τον καθορισμό των περιγραφών των μεταβλητών και των άλλων πρακτικών ρυθμίσεων για τη συλλογή των ειδικών κατά περίπτωση (ad-hoc) στοιχείων όπως ορίζονται στον παρόντα κανονισμό, καθώς και τον καθορισμό των πρακτικών ρυθμίσεων και του περιεχομένου των εκθέσεων ποιότητας. Οι εν λόγω αρμοδιότητες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (12). Κατά την άσκηση των εν λόγω αρμοδιοτήτων, η Επιτροπή θα πρέπει να λαμβάνει υπόψη πτυχές όπως το κόστος και οι διοικητικές επιβαρύνσεις για τις γεωργικές εκμεταλλεύσεις και τα κράτη μέλη.
(35)
Προκειμένου να ληφθούν υπόψη αναδυόμενες ανάγκες για στοιχεία που πηγάζουν κυρίως από τις νέες εξελίξεις στη γεωργία, την αναθεωρημένη νομοθεσία και τις μεταβαλλόμενες πολιτικές προτεραιότητες, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 της Συνθήκης για τη λειτουργία της Ευρωπαϊκής Ένωσης (ΣΛΕΕ), όσον αφορά την τροποποίηση των λεπτομερών θεμάτων που απαριθμούνται στον παρόντα κανονισμό και για τη συμπλήρωση των οικείων στοιχείων ενότητας για τον καθορισμό των πληροφοριών που παρέχονται κατά περίπτωση (ad-hoc) όπως ορίζεται στον παρόντα κανονισμό. Για να προβλεφθεί η συμβατότητα και να διευκολυνθεί η χρήση άλλων πηγών στοιχείων, θα πρέπει να ανατεθεί στην Επιτροπή η εξουσία έκδοσης πράξεων σύμφωνα με το άρθρο 290 ΣΛΕΕ όσον αφορά την τροποποίηση των μεταβλητών που απαριθμούνται στον παρόντα κανονισμό. Κατά την άσκηση αυτής της εξουσίας, η Επιτροπή θα πρέπει να λαμβάνει υπόψη πτυχές όπως το κόστος και οι διοικητικές επιβαρύνσεις για τις γεωργικές εκμεταλλεύσεις και τα κράτη μέλη. Είναι ιδιαίτερα σημαντικό η Επιτροπή να διεξάγει, κατά τις προπαρασκευαστικές της εργασίες, τις κατάλληλες διαβουλεύσεις, μεταξύ άλλων, σε επίπεδο εμπειρογνωμόνων, οι οποίες να πραγματοποιούνται σύμφωνα με τις αρχές που ορίζονται στη διοργανική συμφωνία της 13ης Απριλίου 2016 για τη βελτίωση του νομοθετικού έργου (13). Πιο συγκεκριμένα, προκειμένου να εξασφαλιστεί η ίση συμμετοχή στην προετοιμασία των κατ' εξουσιοδότηση πράξεων, το Ευρωπαϊκό Κοινοβούλιο και το Συμβούλιο λαμβάνουν όλα τα έγγραφα κατά τον ίδιο χρόνο με τους εμπειρογνώμονες των κρατών μελών, και οι εμπειρογνώμονές τους έχουν συστηματικά πρόσβαση στις συνεδριάσεις των ομάδων εμπειρογνωμόνων της Επιτροπής που ασχολούνται με την προετοιμασία κατ' εξουσιοδότηση πράξεων.
(36)
Ζητήθηκε η γνώμη του Ευρωπαίου Επόπτη Προστασίας Δεδομένων, ο οποίος γνωμοδότησε στις 20 Νοεμβρίου 2017 (14).
(37)
Ζητήθηκε η γνώμη της Επιτροπής ΕΣΣ,
ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αντικείμενο
Ο παρών κανονισμός θεσπίζει πλαίσιο για τις ευρωπαϊκές στατιστικές σε επίπεδο γεωργικών εκμεταλλεύσεων και προβλέπει την ενσωμάτωση των πληροφοριών περί διάρθρωσης με αυτές περί παραγωγικών μεθόδων, μέτρων αγροτικής ανάπτυξης, γεωργοπεριβαλλοντικών πτυχών και άλλες σχετικές πληροφορίες.
Άρθρο 2
Ορισμοί
Για τους σκοπούς του παρόντος κανονισμού, ισχύουν οι ακόλουθοι ορισμοί:
α)   «εκμετάλλευση» ή «γεωργική εκμετάλλευση»: ενιαία μονάδα τόσο από τεχνική όσο και από οικονομική άποψη, με μία και μόνη διαχείριση, η οποία αναλαμβάνει, ως κύρια ή δευτερεύουσα ασχολία, οικονομικές δραστηριότητες στον τομέα της γεωργίας, σύμφωνα με τον κανονισμό (ΕΚ) αριθ. 1893/2006, που υπάγονται στις ομάδες A.01.1, A.01.2, A.01.3, A.01.4, A.01.5 ή τη «διατήρηση των γαιών σε καλή γεωργική και περιβαλλοντική κατάσταση» της ομάδας A.01.6, εντός των ορίων της οικονομικής επικράτειας της Ένωσης. Ως προς τις δραστηριότητες της τάξης A.01.49, περιλαμβάνονται μόνο οι δραστηριότητες «εκτροφή και αναπαραγωγή ημιεξημερωμένων ή άλλων ζώντων ζώων» (με την εξαίρεση της εκτροφής εντόμων) και «μελισσοκομία και παραγωγή μελιού και κεριού μελισσών»·
β)   «γεωργική δημοτική γη»: οντότητα γης στην οποία ισχύουν δικαιώματα κοινής χρήσης και η οποία χρησιμοποιείται από δύο ή περισσότερες γεωργικές εκμεταλλεύσεις για γεωργική παραγωγή, αλλά δεν καταμερίζεται μεταξύ τους·
γ)   «περιφέρεια»: η εδαφική μονάδα της Ονοματολογίας Εδαφικών Στατιστικών Μονάδων (NUTS), που ορίζεται σύμφωνα με τον κανονισμό (ΕΚ) αριθ. 1059/2003·
δ)   «μονάδα ζωικού κεφαλαίου»: η τυποποιημένη μονάδα μέτρησης που επιτρέπει τη συγκεντρωτική παρουσίαση των διαφόρων κατηγοριών ζωικού κεφαλαίου, ώστε να μπορεί να γίνεται σύγκριση μεταξύ τους· οι συντελεστές για τον καθορισμό των μονάδων ζωικού κεφαλαίου για τις μεμονωμένες κατηγορίες ζωικού κεφαλαίου απαριθμούνται στο παράρτημα I·
ε)   «χρησιμοποιούμενη γεωργική έκταση» ή «ΧΓΕ»: η έκταση των γαιών που χρησιμοποιούνται για γεωργία, συμπεριλαμβανομένης της αρόσιμης γης, των μόνιμων χορτολιβαδικών εκτάσεων, των μόνιμων καλλιεργειών και άλλων χρησιμοποιούμενων γεωργικών γαιών·
στ)   «έτος αναφοράς»: το ημερολογιακό έτος στο οποίο αναφέρονται οι περίοδοι αναφοράς·
ζ)   «οικογενειακός κήπος»: εκτάσεις που χρησιμοποιούνται για παραγωγή τροφίμων που προορίζονται για ιδία κατανάλωση·
η)   «ενότητα»: ένα ή περισσότερα σύνολα στοιχείων που έχουν οργανωθεί για την κάλυψη θεμάτων·
θ)   «θέμα»: το περιεχόμενο των πληροφοριών που πρέπει να συλλέγονται σχετικά με τις στατιστικές μονάδες, όπου κάθε θέμα καλύπτει μια σειρά λεπτομερών θεμάτων·
ι)   «λεπτομερές θέμα»: το λεπτομερές περιεχόμενο των πληροφοριών που πρέπει να συλλέγονται σχετικά με τις στατιστικές μονάδες που αφορούν συγκεκριμένο θέμα, όπου κάθε λεπτομερές θέμα καλύπτει μια σειρά μεταβλητών·
ια)   «μεταβλητή»: χαρακτηριστικό μιας μονάδας υπό παρατήρηση που μπορεί να λάβει περισσότερες της μιας τιμές από μια σειρά τιμών.
Άρθρο 3
Κάλυψη
1.   Τα στοιχεία που απαιτούνται από τον παρόντα κανονισμό καλύπτουν το 98 % της συνολικής ΧΓΕ (εξαιρουμένων των οικογενειακών κήπων) και το 98 % των μονάδων ζωικού κεφαλαίου του κάθε κράτους μέλους.
2.   Για να ανταποκριθούν στις απαιτήσεις αυτές, τα κράτη μέλη παρέχουν στοιχεία αντιπροσωπευτικά των γεωργικών εκμεταλλεύσεων και της γεωργικής δημοτικής γης που ανταποκρίνονται σε τουλάχιστον ένα από τα φυσικά κατώφλια που απαριθμούνται στο παράρτημα II όσον αφορά το μέγεθος της γεωργικής γης ή τον αριθμό μονάδων ζωικού κεφαλαίου.
3.   Κατ' εξαίρεση, όταν το πλαίσιο που προβλέπεται στην παράγραφο 2 αντιπροσωπεύει περισσότερο από το 98 % της εθνικής γεωργικής παραγωγής, που μετράται βάσει της τυπικής απόδοσης σύμφωνα με τον κατ' εξουσιοδότηση κανονισμό (ΕΕ) αριθ. 1198/2014 της Επιτροπής (15), τα κράτη μέλη μπορούν, εφόσον έχουν λάβει προγενέστερη έγκριση από την Επιτροπή (Eurostat), να θεσπίζουν υψηλότερα φυσικά ή αντίστοιχα οικονομικά όρια για τον περιορισμό του πλαισίου, αρκεί να επιτυγχάνεται κάλυψη του 98 % της συνολικής ΧΓΕ (εξαιρουμένων των οικογενειακών κήπων) και του 98 % των μονάδων ζωικού κεφαλαίου του κράτους μέλους.
4.   Όταν το πλαίσιο που καθορίζεται στην παράγραφο 2 του παρόντος άρθρου δεν αντιπροσωπεύει το 98 % της ΧΓΕ και το 98 % των μονάδων ζωικού κεφαλαίου, τα κράτη μέλη επεκτείνουν το πλαίσιο σύμφωνα με το άρθρο 6 καθορίζοντας χαμηλότερα κατώφλια από αυτά που αναφέρονται στην παράγραφο 2 του παρόντος άρθρου ή θεσπίζοντας πρόσθετα κατώφλια, ή και τα δύο.
Άρθρο 4
Πηγές στοιχείων και μέθοδοι
1.   Για τη συγκέντρωση των στοιχείων που αναφέρονται στον παρόντα κανονισμό, τα κράτη μέλη χρησιμοποιούν μία ή περισσότερες από τις ακόλουθες πηγές ή μεθόδους, υπό την προϋπόθεση ότι οι πληροφορίες επιτρέπουν την παραγωγή στατιστικών που να πληρούν τις απαιτήσεις ποιότητας που προβλέπονται στο άρθρο 11:
α)
στατιστικές έρευνες·
β)
τις πηγές διοικητικών στοιχείων που προσδιορίζονται στην παράγραφο 2 του παρόντος άρθρου·
γ)
άλλες πηγές, μεθόδους ή καινοτόμες προσεγγίσεις.
2.   Τα κράτη μέλη μπορούν να χρησιμοποιούν πληροφορίες από το ολοκληρωμένο σύστημα διαχείρισης και ελέγχου (ΟΣΔΕ) που θεσπίστηκε με τον κανονισμό (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (16), το σύστημα αναγνώρισης και καταγραφής των βοοειδών που θεσπίστηκε με τον κανονισμό (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου (17) και το σύστημα αναγνώρισης και καταγραφής των αιγοπροβάτων που θεσπίστηκε με τον κανονισμό (ΕΚ) αριθ. 21/2004 του Συμβουλίου (18), το αμπελουργικό μητρώο το οποίο εφαρμόζεται σύμφωνα με το άρθρο 145 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (19), και τα μητρώα βιολογικής γεωργίας που δημιουργήθηκαν με τον κανονισμό (ΕΚ) αριθ. 834/2007 του Συμβουλίου (20). Τα κράτη μέλη δύνανται επίσης να χρησιμοποιούν διοικητικές πηγές που συνδέονται με συγκεκριμένα μέτρα αγροτικής ανάπτυξης.
3.   Τα κράτη μέλη που αποφασίζουν να χρησιμοποιήσουν τις πηγές, μεθόδους ή καινοτόμους προσεγγίσεις που προβλέπονται στην παράγραφο 1 στοιχείο γ) ενημερώνουν την Επιτροπή (Eurostat) κατά τη διάρκεια του έτους που προηγείται του έτους αναφοράς και παρέχουν λεπτομέρειες σχετικά με την ποιότητα των στοιχείων που λαμβάνονται από την εν λόγω πηγή, μέθοδο ή καινοτόμο προσέγγιση και τις μεθόδους συλλογής στοιχείων που πρόκειται να χρησιμοποιηθούν.
4.   Οι εθνικές αρχές που είναι υπεύθυνες για την πλήρωση των απαιτήσεων του παρόντος κανονισμού έχουν δικαίωμα πρόσβασης και χρήσης στοιχείων, αμέσως και δωρεάν, συμπεριλαμβανομένων μεμονωμένων στοιχείων για τις γεωργικές εκμεταλλεύσεις και δεδομένων προσωπικού χαρακτήρα για τους κατόχους τους που περιέχονται σε διοικητικά αρχεία που καταρτίστηκαν στην εθνική τους επικράτεια σύμφωνα με το άρθρο 17α του κανονισμού (ΕΚ) αριθ. 223/2009. Οι εθνικές αρχές και οι κάτοχοι των διοικητικών αρχείων αναπτύσσουν τους απαραίτητους μηχανισμούς συνεργασίας.
Άρθρο 5
Βασικά διαρθρωτικά στοιχεία
1.   Τα κράτη μέλη συλλέγουν και παρέχουν τα βασικά διαρθρωτικά στοιχεία («βασικά στοιχεία») που σχετίζονται με τις γεωργικές εκμεταλλεύσεις που αναφέρονται στο άρθρο 3 παράγραφοι 2 και 3, για τα έτη αναφοράς 2020, 2023 και 2026, όπως απαριθμούνται στο παράρτημα III. Η συλλογή των βασικών στοιχείων για το έτος αναφοράς 2020 πραγματοποιείται με τη μορφή απογραφής.
2.   Οι συλλογές των βασικών στοιχείων για τα έτη αναφοράς 2023 και 2026 μπορούν να πραγματοποιηθούν δειγματοληπτικά. Στην περίπτωση αυτή, τα κράτη μέλη διασφαλίζουν ότι τα σταθμισμένα αποτελέσματα είναι, από στατιστική άποψη, αντιπροσωπευτικά των γεωργικών εκμεταλλεύσεων σε κάθε περιοχή και σχεδιασμένα κατά τρόπον ώστε να πληρούν τις απαιτήσεις ακριβείας που καθορίζονται στο παράρτημα V.
3.   Όταν μεταβλητή που ορίζεται στο παράρτημα III έχει μικρή ή μηδενική συχνότητα σε ένα κράτος μέλος, η εν λόγω μεταβλητή μπορεί να εξαιρείται από τη συλλογή στοιχείων με την επιφύλαξη της παροχής από το ενδιαφερόμενο κράτος μέλος πληροφοριών που δικαιολογούν δεόντως την εξαίρεση αυτή στην Επιτροπή (Eurostat) εντός του ημερολογιακού έτους που προηγείται του έτους αναφοράς.
4.   Η Επιτροπή εξουσιοδοτείται να εκδίδει εκτελεστικές πράξεις για τον καθορισμό της περιγραφής των μεταβλητών που απαριθμούνται στο παράρτημα III.
Οι εν λόγω εκτελεστικές πράξεις εγκρίνονται σύμφωνα με τη διαδικασία εξέτασης στην οποία παραπέμπει το άρθρο 17 παράγραφος 2 το αργότερο στις 28 Φεβρουαρίου 2019 για το έτος αναφοράς 2020, το αργότερο στις 31 Δεκεμβρίου 2021 για το έτος αναφοράς 2023 και το αργότερο στις 31 Δεκεμβρίου 2024 για το έτος αναφοράς 2026.
5.   Ανατίθεται στην Επιτροπή η εξουσία να εκδίδει κατ' εξουσιοδότηση πράξεις σύμφωνα με το άρθρο 16 όσον αφορά τις τροποποιήσεις των μεταβλητών που απαριθμούνται στο παράρτημα III, όταν κρίνεται απαραίτητο για την εναρμόνιση με τις πηγές στοιχείων που προσδιορίζονται στο άρθρο 4 παράγραφος 2, για τα έτη 2023 και 2026. Κατά την άσκηση της εξουσίας της, η Επιτροπή διασφαλίζει ότι οι εν λόγω εκτελεστικές πράξεις αντικαθιστούν μόνο τις μεταβλητές εκείνες που απαριθμούνται στο παράρτημα III οι οποίες δεν μπορούν πλέον να συλλεχθούν από τις συγκεκριμένες πηγές στοιχείων. Σε περίπτωση αντικατάστασης, η Επιτροπή μεριμνά ώστε οι νέες μεταβλητές να μπορούν να συλλεχθούν από τις πηγές στοιχείων που προσδιορίζονται στο άρθρο 4 παράγραφος 2. Επιπλέον, διασφαλίζει ότι οι εν λόγω κατ' εξουσιοδότηση πράξεις είναι δεόντως αιτιολογημένες και δεν επιβάλλουν σημαντική πρόσθετη επιβάρυνση ή κόστος στα κράτη μέλη ή στους ερωτώμενους.
6.   Οι εν λόγω κατ' εξουσιοδότηση πράξεις εκδίδονται έως την 30ή Σεπτεμβρίου 2021 για το έτος αναφοράς 2023 και έως την 30ή Σεπτεμβρίου 2024 για το έτος αναφοράς 2026.
Άρθρο 6
Επέκταση πλαισίου
1.   Τα κράτη μέλη που επεκτείνουν το πλαίσιο σύμφωνα με το άρθρο 3 παράγραφος 4 παρέχουν βασικά στοιχεία για τις γεωργικές εκμεταλλεύσεις που περιλαμβάνονται στην εν λόγω επέκταση πλαισίου για το έτος αναφοράς 2020, τα οποία καλύπτουν τις πληροφορίες που προβλέπονται το παράρτημα III.
2.   Η συλλογή στοιχείων για τις γεωργικές εκμεταλλεύσεις στην επέκταση του πλαισίου μπορεί να γίνεται δειγματοληπτικά. Στην περίπτωση αυτή, τα κράτη μέλη διασφαλίζουν ότι τα σταθμισμένα αποτελέσματα είναι, από στατιστικής απόψεως, αντιπροσωπευτικά των γεωργικών εκμεταλλεύσεων σε κάθε περιοχή και σχεδιασμένα κατά τρόπον ώστε να πληρούν τις απαιτήσεις ακριβείας που καθορίζονται στο παράρτημα V.
Άρθρο 7
Στοιχεία ενότητας
1.   Τα κράτη μέλη συλλέγουν και παρέχουν ενότητες για τα θέματα και τα λεπτομερή θέματα που απαριθμούνται στο παράρτημα IV για τα ακόλουθα έτη αναφοράς:
α)
Ενότητα «Εργατικό δυναμικό και άλλες κερδοφόρες δραστηριότητες» για το 2020, 2023 και το 2026·
β)
Ενότητα «Αγροτική ανάπτυξη» για το 2020, το 2023 και το 2026·
γ)
Ενότητα «Σταβλισμός των ζώων και διαχείριση της κοπριάς» για το 2020 και το 2026·
δ)
Ενότητα «Άρδευση» για το 2023·
ε)
Ενότητα «Πρακτικές διαχείρισης του εδάφους» για το 2023·
στ)
Ενότητα «Μηχανήματα και εξοπλισμός» για το 2023·
ζ)
Ενότητα «Οπωρώνας» για το 2023·
η)
Ενότητα «Αμπελώνας» για το 2026.
2.   Το πεδίο των εν λόγω συλλογών στοιχείων περιλαμβάνει τις γεωργικές εκμεταλλεύσεις που αναφέρονται στο άρθρο 3 παράγραφοι 2 και 3.
3.   Η συλλογή στοιχείων για τις ενότητες μπορεί να διενεργείται σε δείγμα γεωργικών εκμεταλλεύσεων. Στην περίπτωση αυτή, τα κράτη μέλη διασφαλίζουν ότι τα σταθμισμένα αποτελέσματα είναι, από στατιστικής απόψεως, αντιπροσωπευτικά των γεωργικών εκμεταλλεύσεων σε κάθε περιοχή και σχεδιασμένα κατά τρόπον ώστε να πληρούν τις απαιτήσεις ακριβείας που καθορίζονται στο παράρτημα V.
4.   Οι ενότητες συλλέγονται από επιμέρους δείγματα των γεωργικών εκμεταλλεύσεων για τις οποίες συλλέγονται βασικά στοιχεία. Οι ενότητες απηχούν την κατάσταση κατά τα έτος αναφοράς, δύνανται όμως να βασίζονται στο αμέσως προηγούμενο ή επόμενο του έτους αναφοράς έτος, εάν πρόκειται για ενότητες απαριθμούμενες στο παρόν άρθρο παράγραφος 1 στοιχεία στ), ζ) και η). Σε κάθε περίπτωση, κάθε αρχείο που παρέχει πληροφορίες για τις ενότητες συνοδεύεται από τα βασικά στοιχεία που απαριθμούνται στο παράρτημα III.
5.   Τα κράτη μέλη με τουλάχιστον 1 000 εκτάρια από οποιαδήποτε από τις επιμέρους καλλιέργειες, που αναφέρονται στα λεπτομερή θέματα της ενότητας «Οπωρώνας» του παραρτήματος IV και που παράγουν εξολοκλήρου ή κατά κύριο λόγο για την αγορά, διεξάγουν την ενότητα «Οπωρώνας» για την εν λόγω καλλιέργεια.
6.   Τα κράτη μέλη με τουλάχιστον 1 000 εκτάρια αμπελώνων φυτεμένων με άμπελους με οινοποιήσιμα σταφύλια, που παράγουν εξολοκλήρου ή κατά κύριο λόγο για την αγορά, διεξάγουν την ενότητα «Αμπελώνας».
7.   Τα κράτη μέλη με αρδεύσιμη έκταση κάτω του 2 % της ΧΓΕ, και περιφέρειες επιπέδου NUTS 2 με αρδεύσιμη έκταση κάτω του 5 % της ΧΓΕ, απαλλάσσονται από τη διεξαγωγή της ενότητας «Άρδευση».
8.   Τα κράτη μέλη ενημερώνουν την Επιτροπή (Eurostat) για τις περιπτώσεις που αναφέρονται στις παραγράφους 5, 6 και 7 έως το τέλος του Ιουνίου του έτους που προηγείται του αντίστοιχου έτους αναφοράς.
9.   Όταν μια μεταβλητή έχει μικρή ή μηδενική συχνότητα σε ένα κράτος μέλος, η μεταβλητή αυτή μπορεί να εξαιρείται από τη συλλογή στοιχείων με την επιφύλαξη της παροχής πληροφοριών που δικαιολογούν δεόντως την εξαίρεση αυτή στην Επιτροπή (Eurostat) εντός του προηγούμενου ημερολογιακού έτους πριν από το έτος αναφοράς.
Άρθρο 8
Τεχνικές προδιαγραφές σχετικά με τα στοιχεία της ενότητας
1.   Η Επιτροπή δύναται να εκδίδει εκτελεστικές πράξεις για τον καθορισμό των ακόλουθων τεχνικών χαρακτηριστικών των στοιχείων που παρέχονται για κάθε ενότητα και το αντίστοιχο θέμα και λεπτομερές θέμα που απαριθμείται στο παράρτημα IV:
α)
τον κατάλογο των μεταβλητών·
β)
τις περιγραφές των μεταβλητών.
Οι εν λόγω εκτελεστικές πράξεις εγκρίνονται σύμφωνα με τη διαδικασία εξέτασης στην οποία παραπέμπει το άρθρο 17 παράγραφος 2 το αργότερο στις 28 Φεβρουαρίου 2019 για το έτος αναφοράς 2020, το αργότερο στις 31 Δεκεμβρίου 2021 για το έτος αναφοράς 2023 και το αργότερο στις 31 Δεκεμβρίου 2024 για το έτος αναφοράς 2026.
2.   Κατά την έκδοση των εκτελεστικών πράξεων που καθορίζουν τον κατάλογο των μεταβλητών σύμφωνα με την παράγραφο 1, η Επιτροπή μεριμνά ώστε ο συνολικός αριθμός μεταβλητών για τα βασικά στοιχεία και τα στοιχεία ενότητας να μην υπερβαίνει τις 300 μεταβλητές το 2020, τις 470 μεταβλητές το 2023 και τις 350 μεταβλητές το 2026.
3.   Για τα έτη 2023 και 2026, ανατίθεται στην Επιτροπή η εξουσία να εκδίδει κατ' εξουσιοδότηση πράξεις σύμφωνα με το άρθρο 16 όσον αφορά τις τροποποιήσεις των λεπτομερών θεμάτων που απαριθμούνται στο παράρτημα IV. Κατά την άσκηση των εξουσιών της, η Επιτροπή μεριμνά ώστε οι εν λόγω κατ' εξουσιοδότηση πράξεις να μην αυξάνουν σημαντικά τον φόρτο εξαιτίας του αριθμού των μεταβλητών. Ειδικότερα, η Επιτροπή μεριμνά ώστε οι κατ' εξουσιοδότηση πράξεις να μην οδηγούν σε αύξηση του αριθμού των μεταβλητών που προβλέπονται στην παράγραφο 2 του παρόντος άρθρου, και για κάθε ενότητα να μεταβάλλεται μέσω κατ' εξουσιοδότηση πράξεων το πολύ το 20 % των λεπτομερών θεμάτων που απαριθμούνται στο παράρτημα IV. Ωστόσο, εάν το 20 % αντιπροσωπεύει λιγότερο από ένα λεπτομερές θέμα, τότε ένα ακόμη λεπτομερές θέμα μπορεί να τροποποιηθεί.
4.   Οι εν λόγω κατ' εξουσιοδότηση πράξεις εκδίδονται έως την 30ή Σεπτεμβρίου 2021 για το έτος αναφοράς 2023 και έως την 30ή Σεπτεμβρίου 2024 για το έτος αναφοράς 2026.
5.   Οι εκτελεστικές πράξεις που προβλέπονται στις παραγράφους 1 και 2 και οι κατ' εξουσιοδότηση πράξεις που αναφέρονται στην παράγραφο 3 δεν συνεπάγονται σημαντικό πρόσθετο κόστος που να οδηγεί σε δυσανάλογη και αδικαιολόγητη επιβάρυνση των γεωργικών εκμεταλλεύσεων και των κρατών μελών.
Άρθρο 9
Ειδικά κατά περίπτωση (ad-hoc) στοιχεία
1.   Ανατίθεται στην Επιτροπή η εξουσία να εκδίδει κατ' εξουσιοδότηση πράξεις σύμφωνα με το άρθρο 16 για τη συμπλήρωση των στοιχείων ενότητας που ορίζονται στο παράρτημα IV, εάν κριθεί αναγκαία η συλλογή πρόσθετων πληροφοριών. Οι εν λόγω κατ' εξουσιοδότηση πράξεις προσδιορίζουν:
α)
τα θέματα και λεπτομερή θέματα που πρέπει να παρέχονται στην ad hoc ενότητα και τους λόγους για τις εν λόγω πρόσθετες στατιστικές ανάγκες·
β)
το έτος αναφοράς.
2.   Ανατίθεται στην Επιτροπή η εξουσία να εκδίδει κατ' εξουσιοδότηση πράξεις που προβλέπονται στην παράγραφο 1, αρχής γενομένης από το έτος αναφοράς 2023 και ανά τριετία. Δεν προτείνει ad hoc ενότητες για τα έτη αναφοράς κατά τα οποία η συλλογή στοιχείων πραγματοποιείται με τη μορφή απογραφής.
3.   Η Επιτροπή δύναται να εκδίδει εκτελεστικές πράξεις για την παροχή:
α)
καταλόγου μεταβλητών που δεν υπερβαίνει τις 20 μεταβλητές, προς διαβίβαση στην Επιτροπή (Eurostat) και τις αντίστοιχες μονάδες μέτρησης·
β)
των περιγραφών των μεταβλητών·
γ)
των απαιτήσεων ακρίβειας·
δ)
των περιόδων αναφοράς·
ε)
των ημερομηνιών διαβίβασης.
Οι εν λόγω εκτελεστικές πράξεις εκδίδονται σύμφωνα με τη διαδικασία στην οποία παραπέμπει το άρθρο 17 παράγραφος 2, το αργότερο 12 μήνες πριν από την αρχή του έτους αναφοράς.
4.   Οι κατ' εξουσιοδότηση πράξεις που προβλέπονται στην παράγραφο 1 του παρόντος άρθρου και οι εκτελεστικές πράξεις που προβλέπονται στην παράγραφο 3 του παρόντος άρθρου δεν συνεπάγονται σημαντικό πρόσθετο κόστος που να οδηγεί σε δυσανάλογη και αδικαιολόγητη επιβάρυνση των γεωργικών εκμεταλλεύσεων και των κρατών μελών.
Άρθρο 10
Περίοδος αναφοράς
Οι πληροφορίες που συλλέγονται αναφέρονται σε ένα μόνο έτος αναφοράς που είναι κοινό για όλα τα κράτη μέλη μέσω της αναφοράς στην κατάσταση που επικρατούσε σε καθορισμένο χρονικό διάστημα ή ημερομηνία ως εξής:
α)
Για μεταβλητές σχετικά με τη γη, η χρήση της γης αναφέρεται στο έτος αναφοράς. Στην περίπτωση διαδοχικών καλλιεργειών στην ίδια έκταση, η χρήση της γης αναφέρεται στην καλλιέργεια που συγκομίζεται κατά το έτος αναφοράς, ανεξάρτητα από τον χρόνο σποράς.
β)
Για μεταβλητές σχετικά με την άρδευση και τις πρακτικές διαχείρισης του εδάφους, η περίοδος αναφοράς είναι δωδεκάμηνη και λήγει εντός του έτους αναφοράς, και ορίζεται από κάθε κράτος μέλος με τρόπο που να καλύπτει τους σχετικούς κύκλους παραγωγής.
γ)
Για μεταβλητές σχετικά με το ζωικό κεφάλαιο, τον σταβλισμό των ζώων και τη διαχείριση της κοπριάς, κάθε κράτος μέλος ορίζει κοινή ημέρα αναφοράς εντός του έτους αναφοράς της έρευνας. Οι μεταβλητές σχετικά με τη διαχείριση της κοπριάς αναφέρονται στη δωδεκάμηνη περίοδο που περιλαμβάνει την εν λόγω ημερομηνία.
δ)
Για μεταβλητές σχετικά με το εργατικό δυναμικό, κάθε κράτος μέλος ορίζει δωδεκάμηνη περίοδο αναφοράς που λήγει σε ημέρα αναφοράς εντός του έτους αναφοράς.
ε)
Για μεταβλητές σχετικά με μέτρα αγροτικής ανάπτυξης που εφαρμόζονται σε μεμονωμένες γεωργικές εκμεταλλεύσεις, η περίοδος αναφοράς είναι η τριετής περίοδος που λήγει στις 31 Δεκεμβρίου του έτους αναφοράς.
στ)
Για κάθε άλλη μεταβλητή, κάθε κράτος μέλος ορίζει κοινή ημέρα αναφοράς εντός του έτους αναφοράς.
Άρθρο 11
Ποιότητα
1.   Τα κράτη μέλη λαμβάνουν τα αναγκαία μέτρα για τη διασφάλιση της ποιότητας των διαβιβαζόμενων στοιχείων/δεδομένων και μεταδεδομένων.
2.   Για τους σκοπούς του παρόντος κανονισμού, εφαρμόζονται τα κριτήρια ποιότητας που ορίζονται στο άρθρο 12 παράγραφος 1 του κανονισμού (ΕΚ) αριθ. 223/2009.
3.   Η Επιτροπή (Eurostat) αξιολογεί την ποιότητα των διαβιβαζόμενων στοιχείων/δεδομένων και μεταδεδομένων.
4.   Για τον σκοπό αυτό, τα κράτη μέλη διαβιβάζουν έκθεση ποιότητας που περιγράφει τη στατιστική διαδικασία στην Επιτροπή (Eurostat), για κάθε έτος αναφοράς που καλύπτεται από τον παρόντα κανονισμό και συγκεκριμένα:
α)
μεταδεδομένα που περιγράφουν τη μεθοδολογία που χρησιμοποιήθηκε και τον τρόπο με τον οποίον επιτεύχθηκαν οι τεχνικές προδιαγραφές σε σχέση με εκείνες που προβλέπονται στον παρόντα κανονισμό·
β)
πληροφορίες σχετικά με τη συμμόρφωση με τις ελάχιστες απαιτήσεις για τα πλαίσια δειγματοληψίας που χρησιμοποιήθηκαν, μεταξύ άλλων και ως προς την ανάπτυξη και την επικαιροποίηση αυτών, όπως προβλέπεται από τον παρόντα κανονισμό.
Η Επιτροπή δύναται να εκδίδει εκτελεστικές πράξεις που καθορίζουν τις πρακτικές ρυθμίσεις και το περιεχόμενο των εκθέσεων ποιότητας. Οι εν λόγω εκτελεστικές πράξεις εκδίδονται σύμφωνα με τη διαδικασία εξέτασης στην οποία παραπέμπει το άρθρο 17 παράγραφος 2 και δεν επιφέρουν σημαντική πρόσθετη επιβάρυνση ή κόστος στα κράτη μέλη.
5.   Τα κράτη μέλη ενημερώνουν την Επιτροπή (Eurostat) το συντομότερο δυνατόν για κάθε σχετική πληροφορία ή αλλαγή όσον αφορά την εφαρμογή του παρόντος κανονισμού, που θα μπορούσε να επηρεάσει την ποιότητα των διαβιβαζόμενων στοιχείων.
6.   Αν ζητηθεί από την Επιτροπή (Eurostat), τα κράτη μέλη παρέχουν τυχόν πρόσθετες διευκρινίσεις που είναι απαραίτητες για την αξιολόγηση της ποιότητας της στατιστικής πληροφόρησης.
Άρθρο 12
Διαβίβαση στοιχείων/δεδομένων και μεταδεδομένων και προθεσμίες
1.   Για το έτος αναφοράς 2020, τα κράτη μέλη διαβιβάζουν επικυρωμένα βασικά στοιχεία και στοιχεία ενότητας, καθώς και έκθεση ποιότητας στην Επιτροπή (Eurostat), εντός 15 μηνών από το τέλος του έτους αναφοράς.
2.   Για τα έτη αναφοράς 2023 και 2026, τα κράτη μέλη διαβιβάζουν επικυρωμένα βασικά στοιχεία και στοιχεία ενότητας, καθώς και έκθεση ποιότητας στην Επιτροπή (Eurostat), εντός 12 μηνών από το τέλος του έτους αναφοράς.
3.   Τα στοιχεία διαβιβάζονται στην Επιτροπή (Eurostat) σε επίπεδο μεμονωμένων γεωργικών εκμεταλλεύσεων. Τα στοιχεία ενότητας και τα ειδικά κατά περίπτωση (ad-hoc) στοιχεία συνδέονται με τα βασικά στοιχεία που απαριθμούνται στο παράρτημα III σε επίπεδο μεμονωμένης γεωργικής εκμετάλλευσης για το ίδιο έτος αναφοράς. Τα παρεχόμενα αρχεία περιλαμβάνουν τους αναγωγικούς συντελεστές και πληροφορίες για τη στρωματοποίηση.
4.   Τα κράτη μέλη διαβιβάζουν στοιχεία/δεδομένα και μεταδεδομένα μέσω της χρήσης τεχνικού μορφοτύπου που καθορίζεται από την Επιτροπή (Eurostat). Τα στοιχεία/δεδομένα και τα μεταδεδομένα παρέχονται στην Επιτροπή (Eurostat) μέσω των υπηρεσιών ενιαίου σημείου εισόδου.
Άρθρο 13
Συνεισφορά της Ένωσης
1.   Για την εφαρμογή του παρόντος κανονισμού, η Ένωση παρέχει επιχορηγήσεις στις εθνικές στατιστικές υπηρεσίες και τις άλλες εθνικές αρχές που αναφέρονται στο άρθρο 5 παράγραφος 2 του κανονισμού (ΕΚ) αριθ. 223/2009, για:
α)
την ανάπτυξη ή την εφαρμογή των απαιτήσεων των στοιχείων, ή και τα δύο·
β)
την ανάπτυξη μεθοδολογιών για τον εκσυγχρονισμό των στατιστικών συστημάτων με στόχο τη βελτίωση της ποιότητας ή τη μείωση του κόστους και για τη μείωση της διοικητικής επιβάρυνσης για την παραγωγή ενοποιημένων στατιστικών για τις εκμεταλλεύσεις με τη χρήση των πηγών και μεθόδων που προβλέπονται στο άρθρο 4.
2.   Η Ένωση παρέχει στα κράτη μέλη επιχορηγήσεις για την κάλυψη του κόστους της συλλογής στοιχείων που καθορίζεται στα άρθρα 5, 6 και 7, στο πλαίσιο του δημοσιονομικού κονδυλίου που καθορίζεται στο άρθρο 14.
3.   Η χρηματοδοτική συνδρομή της Ένωσης που προβλέπεται στην παράγραφο 2 δεν υπερβαίνει το 75 % των επιλέξιμων δαπανών, λαμβανομένων υπόψη των μέγιστων ποσών που καθορίζονται στις παραγράφους 4 και 5.
4.   Για τις συνδυασμένες δαπάνες της συλλογής βασικών στοιχείων και στοιχείων ενότητας του 2020, η χρηματοδοτική συνδρομή της Ένωσης περιορίζεται στα ανώτατα ποσά που καθορίζονται στη συνέχεια:
α)
50 000 EUR αντιστοίχως για το Λουξεμβούργο και για τη Μάλτα·
β)
1 000 000 EUR αντιστοίχως για την Αυστρία, για την Κροατία, για την Ιρλανδία και για τη Λιθουανία·
γ)
2 000 000 EUR αντιστοίχως για τη Βουλγαρία, για τη Γερμανία, για την Ουγγαρία, για την Πορτογαλία και για το Ηνωμένο Βασίλειο·
δ)
3 000 000 EUR αντιστοίχως για την Ελλάδα, για την Ισπανία και για τη Γαλλία·
ε)
4 000 000 EUR αντιστοίχως για την Ιταλία, για την Πολωνία και για τη Ρουμανία·
στ)
300 000 EUR για έκαστο από τα λοιπά κράτη μέλη.
5.   Για τη συλλογή βασικών στοιχείων και στοιχείων ενότητας για το 2023 και το 2026, τα μέγιστα ποσά που καθορίζονται στην παράγραφο 4 περικόπτονται κατά 50 % δυνάμει των διατάξεων του ΠΔΠ μετά το 2020.
6.   Για τη συλλογή των ειδικών κατά περίπτωση (ad-hoc) στοιχείων που καθορίζονται στο άρθρο 9, η Ένωση παρέχει επιχορηγήσεις στις εθνικές στατιστικές υπηρεσίες και τις άλλες εθνικές αρχές που αναφέρονται στο άρθρο 5 παράγραφος 2 του κανονισμού (ΕΚ) αριθ. 223/2009 με σκοπό την κάλυψη του κόστους της συλλογής των ειδικών κατά περίπτωση (ad-hoc) στοιχείων. Η χρηματοδοτική συνεισφορά της Ένωσης δεν υπερβαίνει το 90 % των επιλέξιμων δαπανών.
7.   Η χρηματοδοτική συνδρομή της Ένωσης για τις επιχορηγήσεις που προβλέπονται στην παράγραφο 2 του παρόντος άρθρου παρέχεται από το Ευρωπαϊκό Γεωργικό Ταμείο Εγγυήσεων σύμφωνα με το άρθρο 4 παράγραφος 2 στοιχείο δ) του κανονισμού (ΕΕ) αριθ. 1306/2013.
Άρθρο 14
Δημοσιονομικό πλαίσιο
1.   Το δημοσιονομικό πλαίσιο της Ένωσης για την εφαρμογή του προγράμματος συλλογής στοιχείων για το έτος αναφοράς 2020, συμπεριλαμβανομένων των αναγκαίων πιστώσεων για τη διαχείριση, τη συντήρηση και την ανάπτυξη των συστημάτων των βάσεων δεδομένων που χρησιμοποιούνται στην Επιτροπή για την επεξεργασία των στοιχείων που παρέχουν τα κράτη μέλη σύμφωνα με τον παρόντα κανονισμό, ανέρχεται σε 40 000 000 EUR για την περίοδο 2018-2020, και καλύπτεται από το ΠΔΠ 2014-2020.
2.   Ύστερα από την ημερομηνία έναρξης ισχύος του ΠΔΠ μετά το 2020, το ποσό για την περίοδο μετά το 2020 καθορίζεται από το Ευρωπαϊκό Κοινοβούλιο και το Συμβούλιο κατόπιν πρότασης της Επιτροπής.
Άρθρο 15
Προστασία των οικονομικών συμφερόντων της Ένωσης
1.   Κατά την υλοποίηση δράσεων που χρηματοδοτούνται δυνάμει του παρόντος κανονισμού, η Επιτροπή λαμβάνει τα κατάλληλα μέτρα που διασφαλίζουν την προστασία των οικονομικών συμφερόντων της Ένωσης, με την εφαρμογή προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με τη διενέργεια αποτελεσματικών ελέγχων και με την ανάκτηση, σε περίπτωση που διαπιστωθούν παρατυπίες, των αχρεωστήτως καταβληθέντων ποσών, καθώς επίσης, όποτε κρίνεται σκόπιμο, με την επιβολή αποτελεσματικών, αναλογικών και αποτρεπτικών διοικητικών και οικονομικών κυρώσεων.
2.   Η Επιτροπή ή οι εκπρόσωποί της και το Ελεγκτικό Συνέδριο έχουν την εξουσία να ελέγχουν, βάσει δικαιολογητικών καθώς και επιτόπιων ελέγχων, όλους τους δικαιούχους επιχορηγήσεων, τους εργολάβους και τους υπεργολάβους και τρίτα μέρη που έχουν λάβει, άμεσα ή έμμεσα, πόρους της Ένωσης στο πλαίσιο του προγράμματος.
3.   Η Ευρωπαϊκή Υπηρεσία Καταπολέμησης της Απάτης (OLAF) δύναται να διενεργεί ελέγχους, συμπεριλαμβανομένων επιτόπιων ελέγχων και επιθεωρήσεων σε οικονομικούς παράγοντες που έχουν σχέση, άμεσα ή έμμεσα, με τη χρηματοδότηση αυτή, σύμφωνα με τις διαδικασίες που ορίζονται στον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (21) και τον κανονισμό (Ευρατόμ, ΕΚ) αριθ. 2185/96 του Συμβουλίου (22), με στόχο τη διαπίστωση τυχόν απάτης, διαφθοράς ή άλλης παράνομης δραστηριότητας εις βάρος των οικονομικών συμφερόντων της Ένωσης, σε σχέση με συμφωνία επιχορήγησης, απόφαση επιχορήγησης ή σύμβαση που χρηματοδοτείται, άμεσα ή έμμεσα, δυνάμει του παρόντος κανονισμού.
4.   Οι συμφωνίες συνεργασίας με τρίτες χώρες και διεθνείς οργανισμούς και οι συμφωνίες και αποφάσεις επιχορήγησης, που απορρέουν από την εφαρμογή του παρόντος κανονισμού εξουσιοδοτούν ρητά την Επιτροπή, το Ελεγκτικό Συνέδριο και την OLAF να διεξάγουν τους εν λόγω λογιστικούς ελέγχους, επιτόπιους ελέγχους και επιθεωρήσεις.
5.   Σε περίπτωση που η υλοποίηση μιας δράσης ανατίθεται εξωτερικά ή περαιτέρω, εξολοκλήρου ή εν μέρει, ή σε περίπτωση που προϋποθέτει την ανάθεση δημόσιας σύμβασης ή την παροχή οικονομικής στήριξης σε τρίτους, η σύμβαση, η συμφωνία επιχορήγησης ή η απόφαση επιχορήγησης περιλαμβάνει την υποχρέωση του εργολάβου ή του δικαιούχου να επιβάλει σε οποιοδήποτε τρίτο μέρος ρητή αποδοχή των εν λόγω εξουσιών της Επιτροπής, του Ελεγκτικού Συνεδρίου και της OLAF.
6.   Οι παράγραφοι 4 και 5 ισχύουν με την επιφύλαξη των παραγράφων 1, 2 και 3.
Άρθρο 16
Άσκηση της εξουσιοδότησης
1.   Ανατίθεται στην Επιτροπή η εξουσία να εκδίδει κατ' εξουσιοδότηση πράξεις υπό τους όρους του παρόντος άρθρου.
2.   Η προβλεπόμενη στο άρθρο 5 παράγραφος 6, στο άρθρο 8 παράγραφος 3 και στο άρθρο 9 παράγραφος 1 εξουσία έκδοσης κατ' εξουσιοδότηση πράξεων ανατίθεται στην Επιτροπή για περίοδο πέντε ετών από τις 27 Αυγούστου 2018. Η Επιτροπή υποβάλλει έκθεση σχετικά με τις εξουσίες που της έχουν ανατεθεί το αργότερο εννέα μήνες πριν από τη λήξη της περιόδου των πέντε ετών. Η εξουσιοδότηση ανανεώνεται σιωπηρά για περιόδους ίσης διάρκειας, εκτός αν το Ευρωπαϊκό Κοινοβούλιο ή το Συμβούλιο προβάλουν αντιρρήσεις το αργότερο εντός τριών μηνών πριν από τη λήξη της κάθε περιόδου.
3.   Η εξουσιοδότηση που προβλέπεται στο άρθρο 5 παράγραφος 6, στο άρθρο 8 παράγραφος 3 και στο άρθρο 9 παράγραφος 1 μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο. Η απόφαση ανάκλησης περατώνει την εξουσιοδότηση που προσδιορίζεται στην εν λόγω απόφαση. Αρχίζει να ισχύει την επομένη της δημοσίευσης της απόφασης στην Επίσημη Εφημερίδα της Ευρωπαϊκής Ένωσης ή σε μεταγενέστερη ημερομηνία που ορίζεται σε αυτή. Δεν θίγει το κύρος των κατ' εξουσιοδότηση πράξεων που ισχύουν ήδη.
4.   Πριν από την έκδοση μιας κατ' εξουσιοδότηση πράξης, η Επιτροπή διεξάγει διαβουλεύσεις με εμπειρογνώμονες που ορίζουν τα κράτη μέλη σύμφωνα με τις αρχές της διοργανικής συμφωνίας της 13ης Απριλίου 2016 για τη βελτίωση του νομοθετικού έργου.
5.   Μόλις εκδώσει μια κατ' εξουσιοδότηση πράξη, η Επιτροπή την κοινοποιεί ταυτόχρονα στο Ευρωπαϊκό Κοινοβούλιο και στο Συμβούλιο.
6.   Η κατ' εξουσιοδότηση πράξη που εκδίδεται δυνάμει του άρθρου 5 παράγραφος 6, του άρθρου 8 παράγραφος 3 και του άρθρου 9 παράγραφος 1 τίθεται σε ισχύ εφόσον δεν έχει διατυπωθεί αντίρρηση από το Ευρωπαϊκό Κοινοβούλιο ή το Συμβούλιο εντός δύο μηνών από την ημέρα που η πράξη κοινοποιείται στο Ευρωπαϊκό Κοινοβούλιο και στο Συμβούλιο ή αν, πριν λήξει αυτή η περίοδος, το Ευρωπαϊκό Κοινοβούλιο και το Συμβούλιο ενημερώσουν αμφότερα την Επιτροπή ότι δεν θα προβάλουν αντιρρήσεις. Η προθεσμία αυτή παρατείνεται κατά δύο μήνες κατόπιν πρωτοβουλίας του Ευρωπαϊκού Κοινοβουλίου ή του Συμβουλίου.
Άρθρο 17
Διαδικασία επιτροπής
1.   Η Επιτροπή επικουρείται από την επιτροπή ΕΣΣ που έχει συσταθεί με τον κανονισμό (ΕΚ) αριθ. 223/2009. Πρόκειται για επιτροπή κατά την έννοια του κανονισμού (ΕΕ) αριθ. 182/2011.
2.   Όποτε γίνεται αναφορά στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011.
Άρθρο 18
Έκθεση της Επιτροπής
Έως τις 31 Δεκεμβρίου 2024 και αφού ζητήσει τη γνώμη της επιτροπής ΕΣΣ, η Επιτροπή υποβάλλει έκθεση σχετικά με την εφαρμογή και την επίτευξη των στόχων του παρόντος κανονισμού στο Ευρωπαϊκό Κοινοβούλιο και στο Συμβούλιο.
Άρθρο 19
Παρεκκλίσεις
Κατά παρέκκλιση από το άρθρο 5, το άρθρο 6 παράγραφος 1, το άρθρο 7 παράγραφος 1 στοιχεία α), β) και γ), το άρθρο 8 παράγραφος 2, το άρθρο 12 παράγραφος 1, το άρθρο 13 παράγραφος 4, το άρθρο 14 παράγραφος 1 και το παράρτημα V, οι αναφορές στο έτος 2020 αντικαθίστανται από αναφορές στο έτος 2019, εφόσον χρειασθεί, για την Ελλάδα και την Πορτογαλία.
Άρθρο 20
Κατάργηση
1.   Ο κανονισμός (ΕΕ) αριθ. 1337/2011 καταργείται με ισχύ από την 1η Ιανουαρίου 2022.
2.   Ο κανονισμός (ΕΚ) αριθ. 1166/2008 καταργείται με ισχύ από την 1η Ιανουαρίου 2019.
3.   Οι παραπομπές στους καταργηθέντες κανονισμούς νοούνται ως παραπομπές στον παρόντα κανονισμό.
Άρθρο 21
Έναρξη ισχύος
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 2018.
Για το Ευρωπαϊκό Κοινοβούλιο
Ο Πρόεδρος
A. TAJANI
Για το Συμβούλιο
Η Πρόεδρος
J. BOGNER-STRAUSS
(1)  Θέση του Ευρωπαϊκού Κοινοβουλίου της 3ης Ιουλίου 2018 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 16ης Ιουλίου 2018.
(2)  Κανονισμός (ΕΚ) αριθ. 1166/2008 του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, σχετικά με τις έρευνες για τη διάρθρωση των γεωργικών εκμεταλλεύσεων και με την έρευνα για τις μεθόδους γεωργικής παραγωγής καθώς και σχετικά με την κατάργηση του κανονισμού (ΕΟΚ) αριθ. 571/88 του Συμβουλίου (ΕΕ L 321 της 1.12.2008, σ. 14).
(3)  Κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές και την κατάργηση του κανονισμού (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του Συμβουλίου σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο, του κανονισμού (ΕΚ) αριθ. 322/97 του Συμβουλίου σχετικά με τις κοινοτικές στατιστικές και της απόφασης 89/382/ΕΟΚ, Ευρατόμ του Συμβουλίου για τη σύσταση επιτροπής του στατιστικού προγράμματος των Ευρωπαϊκών Κοινοτήτων (ΕΕ L 87 της 31.3.2009, σ. 164).
(4)  Κανονισμός (ΕΕ) αριθ. 1337/2011 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με τις ευρωπαϊκές στατιστικές για τις μόνιμες καλλιέργειες και με την κατάργηση του κανονισμού (ΕΟΚ) αριθ. 357/79 του Συμβουλίου και της οδηγίας 2001/109/ΕΚ του Ευρωπαϊκού Κοινοβουλίου και του Συμβουλίου (ΕΕ L 347 της 30.12.2011, σ. 7).
(5)  Οδηγία 2007/2/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 2007, για τη δημιουργία υποδομής χωρικών πληροφοριών στην Ευρωπαϊκή Κοινότητα (INSPIRE) (ΕΕ L 108 της 25.4.2007, σ. 1).
(6)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός κανονισμός για την Προστασία Δεδομένων) (ΕΕ L 119 της 4.5.2016, σ. 1).
(7)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).
(8)  Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου της 20ής Δεκεμβρίου 2006 για τη θέσπιση της στατιστικής ταξινόμησης των οικονομικών δραστηριοτήτων NACE—αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (ΕΕ L 393 της 30.12.2006, σ. 1).
(9)  Κανονισμός (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τη θέσπιση μιας κοινής ονοματολογίας των εδαφικών στατιστικών μονάδων (NUTS) (ΕΕ L 154 της 21.6.2003, σ. 1).
(10)  Κανονισμός (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).
(11)  ΕΕ C 373 της 20.12.2013, σ. 1.
(12)  Κανονισμός (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή (ΕΕ L 55 της 28.2.2011, σ. 13).
(13)  ΕΕ L 123 της 12.5.2016, σ. 1.
(14)  ΕΕ C 14 της 16.1.2018, σ. 6.
(15)  Κατ' εξουσιοδότηση κανονισμός (ΕΕ) αριθ. 1198/2014 της Επιτροπής, της 1ης Αυγούστου 2014, για τη συμπλήρωση του κανονισμού (ΕΚ) αριθ. 1217/2009 του Συμβουλίου σχετικά με τη δημιουργία δικτύου για τη συλλογή λογιστικών στοιχείων όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Ένωση (ΕΕ L 321 της 7.11.2014, σ. 2).
(16)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).
(17)  Κανονισμός (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου (ΕΕ L 204 της 11.8.2000, σ. 1).
(18)  Κανονισμός (ΕΚ) αριθ. 21/2004 του Συμβουλίου, της 17ης Δεκεμβρίου 2003, για τη θέσπιση συστήματος αναγνώρισης και καταγραφής των αιγοπροβάτων και για την τροποποίηση του κανονισμού (ΕΚ) αριθ. 1782/2003 και των οδηγιών 92/102/ΕΟΚ και 64/432/ΕΟΚ (ΕΕ L 5 της 9.1.2004, σ. 8).
(19)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
(20)  Κανονισμός (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ L 189 της 20.7.2007, σ. 1).
(21)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).
(22)  Κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (ΕΕ L 292 της 15.11.1996, σ. 2).
ΠΑΡΑΡΤΗΜΑ I
Συντελεστές μονάδων ζωικού κεφαλαίου
Είδος ζώου
Χαρακτηριστικά ζώου
Συντελεστής
Βοοειδή
Κάτω του 1 έτους
0,400
1 έτους έως κάτω των 2 ετών
0,700
Αρσενικά, 2 ετών και άνω
1,000
Δαμαλίδες, 2 ετών και άνω
0,800
Γαλακτοπαραγωγοί αγελάδες
1,000
Μη γαλακτοπαραγωγοί αγελάδες
0,800
Αιγοπρόβατα
0,100
Χοίροι
Χοιρίδια βάρους ζώντος ζώου κάτω των 20 κιλών
0,027
Θηλυκοί χοίροι αναπαραγωγής βάρους 50 κιλών και άνω
0,500
Άλλοι χοίροι
0,300
Πουλερικά
Κοτόπουλα κρεατοπαραγωγής
0,007
Όρνιθες ωοπαραγωγής
0,014
Άλλα πουλερικά
Γαλοπούλες
0,030
Πάπιες
0,010
Χήνες
0,020
Στρουθοκάμηλοι
0,350
Άλλα πουλερικά π.δ.κ.α.
0,001
Κουνέλια, κονικλομητέρες αναπαραγωγής
0,020
ΠΑΡΑΡΤΗΜΑ II
Κατάλογος των φυσικών κατώτατων ορίων
 (1)
Είδος
Κατώτατο όριο
ΧΓΕ
5 εκτάρια
Αρόσιμη γη
2 εκτάρια
Πατάτες
0,5 εκτάρια
Νωπά λαχανικά και φράουλες
0,5 εκτάρια
Αρωματικά, φαρμακευτικά και αρτυματικά φυτά, άνθη και καλλωπιστικά φυτά, σπόροι για σπορά και φυτάρια, φυτώρια
0,2 εκτάρια
Οπωροφόρα δέντρα, θάμνοι μικρών σαρκωδών καρπών, καρυόκαρπα δέντρα, δέντρα εσπεριδοειδών, άλλες μόνιμες καλλιέργειες εκτός από τα φυτώρια, τους αμπελώνες και τα ελαιόδενδρα
0,3 εκτάρια
Αμπελώνες
0,1 εκτάρια
Ελαιόδενδρα
0,3 εκτάρια
Θερμοκήπια
100 m2
Καλλιεργούμενα μανιτάρια
100 m2
Ζωικό κεφάλαιο
1,7 μονάδες ζωικού κεφαλαίου
(1)  Τα κατώφλια εφαρμόζονται στην ομάδα των ειδών όπως απαριθμούνται.
ΠΑΡΑΡΤΗΜΑ III
Βασικά διαρθρωτικά στοιχεία: Μεταβλητές
Γενικές μεταβλητές
Μονάδες/Κατηγορίες τιμών
Πληροφορίες από έρευνες
–
Αναγνωριστικός κωδικός γεωργικής εκμετάλλευσης
Αναγνωριστικός κωδικός γεωργικής εκμετάλλευσης
Τοποθεσία της γεωργικής εκμετάλλευσης
–
Γεωγραφική τοποθεσία
Κωδικός φατνίου του καννάβου στατιστικών μονάδων INSPIRE για πανευρωπαϊκή χρήση.
–
Περιφέρεια NUTS 3
Κωδικός NUTS 3
–
Η γεωργική εκμετάλλευση διαθέτει περιοχές που έχουν χαρακτηριστεί ως περιοχές που αντιμετωπίζουν φυσικά μειονεκτήματα σύμφωνα με τον κανονισμό (ΕΕ) αριθ. 1305/2013.
L/M/O/N (1)
Νομική προσωπικότητα της γεωργικής εκμετάλλευσης
–
Τη νομική και οικονομική ευθύνη της γεωργικής εκμετάλλευσης την έχει αναλάβει:
–
φυσικό πρόσωπο το οποίο είναι ο/η μοναδικός/-ή κάτοχος της γεωργικής εκμετάλλευσης, αν πρόκειται για ανεξάρτητη εκμετάλλευση;
ναι/όχι
–
–
Αν ναι, ο/η κάτοχος είναι και ο/η διαχειριστής/-τρια;
ναι/όχι
–
–
–
Αν όχι, ο/η διαχειριστής/-τρια της εκμετάλλευσης είναι μέλος της οικογένειας του/της κατόχου της εκμετάλλευσης;
ναι/όχι
–
–
–
–
Αν ναι, ο διαχειριστής/-τρια της εκμετάλλευσης είναι ο/η σύζυγος του/της κατόχου;
ναι/όχι
–
Συνιδιοκτησία
ναι/όχι
–
Δυο ή περισσότερα φυσικά πρόσωπα είναι εταίροι, όταν η γεωργική εκμετάλλευση είναι ομαδική
ναι/όχι
–
νομικό πρόσωπο
ναι/όχι
–
–
Εάν ναι, η γεωργική εκμετάλλευση αποτελεί μέρος ομίλου επιχειρήσεων;
ναι/όχι
–
Είναι η γεωργική εκμετάλλευση δημοτική γη
ναι/όχι
–
Ο κάτοχος απολαύει της στήριξης της ΕΕ για εκτάσεις ή ζώα στη γεωργική εκμετάλλευση και, ως εκ τούτου, εντάσσονται στο ΟΣΔΕ
ναι/όχι
Ο δικαιούχος είναι νέος γεωργός ή νεοεισερχόμενους στη γεωργία, που έχει λάβει χρηματοδοτική στήριξη για το σκοπό αυτό στο πλαίσιο της ΚΓΠ κατά τα προηγούμενα τρία έτη
ναι/όχι
Διαχειριστής/-τρια της γεωργικής εκμετάλλευσης
–
Έτος γέννησης
έτος
–
Φύλο
άνδρας/γυναίκα
–
Γεωργική εργασία στη γεωργική εκμετάλλευση (εκτός από οικιακές εργασίες)
κλίμακες ΜΕΕ (2)
Έτος κατά το οποίο καταχωρίστηκε ως διαχειριστής/-τρια γεωργικής εκμετάλλευσης
έτος
–
Γεωργική κατάρτιση του/της διαχειριστή/-τριας
κωδικοί κατάρτισης
–
Επαγγελματική κατάρτιση που έχει παρακολουθήσει κατά τους τελευταίους 12 μήνες
ναι/όχι
Τύπος γαιοκτησίας της ΧΓΕ (σε σχέση με τον κάτοχο της εκμετάλλευσης)
–
Γεωργία σε ιδιόκτητη γη
εκτάρια
–
Γεωργία σε μισθωμένη γη
εκτάρια
–
Επίμορτη αγροληψία ή άλλοι τρόποι αξιοποίησης
εκτάρια
–
Δημοτική γη
εκτάρια
Βιολογική γεωργία
ναι/όχι
–
Συνολική χρησιμοποιούμενη γεωργική έκταση (ΧΓΕ) της γεωργικής εκμετάλλευσης όπου εφαρμόζονται και πιστοποιούνται μέθοδοι βιολογικής καλλιέργειας, σύμφωνα με τους διεθνείς κανόνες ή τους κανόνες της Ευρωπαϊκής Ένωσης
εκτάρια
–
Συνολική χρησιμοποιούμενη γεωργική έκταση (ΧΓΕ) της γεωργικής εκμετάλλευσης που τελεί υπό μετάβαση σε μεθόδους βιολογικής γεωργικής παραγωγής προς πιστοποίηση σύμφωνα με τους διεθνείς κανόνες ή τους κανόνες της Ευρωπαϊκής Ένωσης
εκτάρια
Συμμετοχή σε άλλα συστήματα περιβαλλοντικής πιστοποίησης
ναι/όχι
Μεταβλητές γαιών
Συνολική κύρια έκταση
από τα οποία πιστοποιημένα βιολογικής γεωργοκτηνοτροφίας και/ή τελούν υπό μεταβατικό καθεστώς
ΧΓΕ
εκτάρια
εκτάρια
–
Αρόσιμη γη
εκτάρια
εκτάρια
–
–
Σιτηρά για την παραγωγή σπόρων (συμπεριλαμβάνονται και οι σπόροι για σπορά)
εκτάρια
εκτάρια
–
–
–
Μαλακό σιτάρι και όλυρα
εκτάρια
εκτάρια
–
–
–
Σκληρό σιτάρι
εκτάρια
εκτάρια
–
–
–
Σίκαλη και μείγματα χειμερινών σιτηρών (σμιγός)
εκτάρια
–
–
–
Κριθάρι
εκτάρια
–
–
–
Βρόμη και μείγματα εαρινών σιτηρών (μεικτοί σπόροι εκτός από σμιγό)
εκτάρια
–
–
–
Μείγματα σπόρων αραβοσίτου
εκτάρια
–
–
–
Τριτικάλ
εκτάρια
–
–
–
Σόργο
εκτάρια
–
–
–
Άλλα σιτηρά π.δ.κ.α. (φαγόπυρο, κεχρί, κεχρί το μακρό κ.λπ.)
εκτάρια
–
–
–
Ρύζι
εκτάρια
–
–
Αποξηραμένα όσπρια και πρωτεϊνούχα φυτά για την παραγωγή καρπού (συμπεριλαμβάνονται σπόροι και μείγματα σιτηρών και οσπρίων)
εκτάρια
εκτάρια
–
–
–
Μπιζέλια, φασόλια και γλυκά λούπινα
εκτάρια
–
–
Φυτά με ριζώματα ή κονδύλους
εκτάρια
εκτάρια
–
–
–
Πατάτες (συμπεριλαμβάνεται ο πατατόσπορος)
εκτάρια
εκτάρια
–
–
–
Ζαχαρότευτλα (δεν περιλαμβάνονται οι σπόροι για σπορά)
εκτάρια
εκτάρια
–
–
–
Άλλα φυτά με ριζώματα ή κονδύλους π.δ.κ.α.
εκτάρια
–
–
Βιομηχανικές καλλιέργειες
εκτάρια
εκτάρια
–
–
–
Ελαιούχοι σπόροι
εκτάρια
εκτάρια
–
–
–
–
Κράμβη και ελαιοκράμβη
εκτάρια
–
–
–
–
Ηλίανθος
εκτάρια
–
–
–
–
Σόγια
εκτάρια
εκτάρια
–
–
–
–
Λιναρόσπορος (ελαιούχο λινάρι)
εκτάρια
–
–
–
–
Άλλοι ελαιούχοι σπόροι π.δ.κ.α.
εκτάρια
–
–
–
Ινώδη φυτά
εκτάρια
–
–
–
–
Κλωστικό λινάρι
εκτάρια
–
–
–
–
Κάνναβη
εκτάρια
–
–
–
–
Βαμβάκι
εκτάρια
–
–
–
–
Άλλα ινώδη φυτά π.δ.κ.α
εκτάρια
–
–
–
Καπνός
εκτάρια
–
–
–
Λυκίσκος
εκτάρια
–
–
–
Αρωματικά, φαρμακευτικά και αρτυματικά φυτά
εκτάρια
–
–
–
Ενεργειακά φυτά π.δ.κ.α.
εκτάρια
–
–
–
Άλλες βιομηχανικές καλλιέργειες π.δ.κ.α.
εκτάρια
–
–
Φυτά που συγκομίζονται χλωρά από αρόσιμη γη
εκτάρια
εκτάρια
–
–
–
Προσωρινοί λειμώνες και βοσκότοποι
εκτάρια
εκτάρια
–
–
–
Ψυχανθή φυτά που συγκομίζονται χλωρά
εκτάρια
εκτάρια
–
–
–
Χλωρός αραβόσιτος
εκτάρια
–
–
–
Άλλα σιτηρά που συγκομίζονται χλωρά (εκτός από χλωρό αραβόσιτο)
εκτάρια
–
–
–
Άλλα φυτά που συγκομίζονται χλωρά από αρόσιμη γη π.δ.κ.α.
εκτάρια
–
–
Νωπά λαχανικά (συμπεριλαμβάνονται τα πεπονοειδή) και φράουλες
εκτάρια
εκτάρια
–
–
–
Νωπά λαχανικά (συμπεριλαμβάνονται τα πεπονοειδή) και φράουλες που καλλιεργούνται στο πλαίσιο εναλλαγής κηπευτικών καλλιεργειών (μικρής έκτασης)
εκτάρια
–
–
–
Νωπά λαχανικά (συμπεριλαμβάνονται τα πεπονοειδή) και φράουλες που καλλιεργούνται στο πλαίσιο εναλλαγής με μη κηπευτικές καλλιέργειες (υπαίθριες καλλιέργειες)
εκτάρια
–
–
Άνθη και καλλωπιστικά φυτά (δεν περιλαμβάνονται τα φυτώρια)
εκτάρια
–
–
Σπόροι για σπορά και φυτάρια
εκτάρια
εκτάρια
–
–
Άλλες καλλιέργειες αρόσιμων γαιών π.δ.κ.α.
εκτάρια
–
–
Γαίες υπό αγρανάπαυση
εκτάρια
–
Μόνιμοι βοσκότοποι
εκτάρια
εκτάρια
–
–
Βοσκότοποι και λιβάδια, εξαιρουμένων των άγονων βοσκοτόπων
εκτάρια
εκτάρια
–
–
Άγονοι βοσκότοποι
εκτάρια
εκτάρια
–
–
Μόνιμες χορτολιβαδικές εκτάσεις μη χρησιμοποιούμενες πλέον για την παραγωγή και επιλέξιμες για ενισχύσεις
εκτάρια
–
Μόνιμες καλλιέργειες (συμπεριλαμβανομένων των νεαρών και προσωρινά εγκαταλελειμμένων φυτειών, εξαιρουμένων των περιοχών που παράγουν για ιδία κατανάλωση μόνο)
εκτάρια
εκτάρια
–
–
Φρούτα, μικροί σαρκώδεις καρποί και καρποί με κέλυφος (δεν περιλαμβάνονται τα εσπεριδοειδή, τα σταφύλια και οι φράουλες)
εκτάρια
εκτάρια
–
–
–
Μηλοειδή
εκτάρια
–
–
–
Πυρηνόκαρπα
εκτάρια
–
–
–
Φρούτα καλλιεργειών υποτροπικών και τροπικών κλιμάτων
εκτάρια
–
–
–
Μικροί σαρκώδεις καρποί (εκτός από φράουλες)
εκτάρια
–
–
–
Καρποί με κέλυφος
εκτάρια
–
–
Εσπεριδοειδή
εκτάρια
εκτάρια
–
–
Σταφύλια
εκτάρια
–
–
–
Σταφύλια για παραγωγή κρασιού
εκτάρια
εκτάρια
–
–
–
–
Σταφύλια για παραγωγή κρασιού με προστατευόμενη ονομασία προέλευσης (ΠΟΕ)
εκτάρια
–
–
–
–
Σταφύλια για παραγωγή κρασιού με προστατευόμενη γεωγραφική ένδειξη (ΠΓΕ)
εκτάρια
–
–
–
–
Σταφύλια για άλλα κρασιά π.δ.κ.α. (χωρίς ΠΟΠ/ΠΓΕ)
εκτάρια
–
–
–
Επιτραπέζια σταφύλια
εκτάρια
–
–
–
Σταφύλια για παραγωγή σταφίδων
εκτάρια
–
–
Ελιές
εκτάρια
εκτάρια
–
–
Φυτώρια
εκτάρια
–
–
Άλλες μόνιμες καλλιέργειες στις οποίες περιλαμβάνονται και άλλες μόνιμες καλλιέργειες για κατανάλωση από τον άνθρωπο
εκτάρια
–
–
–
Χριστουγεννιάτικα δέντρα
εκτάρια
–
Οικογενειακοί κήποι
εκτάρια
Άλλες εκτάσεις
εκτάρια
–
Μη χρησιμοποιούμενες γεωργικές εκτάσεις
εκτάρια
–
Δασικές εκτάσεις
εκτάρια
–
–
Δασύλλια περιοδικής υλοτόμησης
εκτάρια
–
Άλλες εκτάσεις (εκτάσεις που καταλαμβάνονται από κτίρια, αυλές, δρόμους, λίμνες και άλλες μη παραγωγικές περιοχές)
εκτάρια
Ειδικές γεωργικές εκμεταλλεύσεις
–
Καλλιεργούμενα μανιτάρια
εκτάρια
ΧΓΕ σε θερμοκήπια ή υπό υψηλά προσπελάσιμα στέγαστρα
εκτάρια
–
Λαχανικά, στα οποία συμπεριλαμβάνονται τα πεπονοειδή και οι φράουλες, καλλιεργούμενα σε θερμοκήπια ή υπό υψηλά προσπελάσιμα στέγαστρα
εκτάρια
εκτάρια
–
Άνθη και καλλωπιστικά φυτά (εκτός από τα φυτώρια) καλλιεργούμενα σε θερμοκήπια ή υπό υψηλά προσπελάσιμα στέγαστρα
εκτάρια
–
Άλλες αρόσιμες χερσαίες καλλιέργειες σε θερμοκήπια ή υπό υψηλά προσπελάσιμα στέγαστρα
εκτάρια
–
Μόνιμες καλλιέργειες σε θερμοκήπια ή υπό υψηλά προσπελάσιμα στέγαστρα
εκτάρια
–
Άλλες ΧΓΕ σε θερμοκήπια ή υπό υψηλά προσπελάσιμα στέγαστρα π.δ.κ.α.
εκτάρια
Άρδευση καλλιεργούμενων υπαίθριων εκτάσεων
–
Σύνολο αρδευομένων εκτάσεων
εκτάρια
Μεταβλητές ζωικού κεφαλαίου
Συνολικός αριθμός ζώων
από τα οποία πιστοποιημένα βιολογικής γεωργοκτηνοτροφίας και/ή τελούν υπό μεταβατικό καθεστώς
Βοοειδή
κεφαλές
–
Βοοειδή κάτω του ενός έτους
κεφαλές
–
Βοοειδή 1 έτους έως κάτω των 2 ετών
κεφαλές
–
–
Αρσενικά βοοειδή 1 έτους έως κάτω των 2 ετών
κεφαλές
–
–
Δαμαλίδες, 1 έτους έως κάτω των 2 ετών
κεφαλές
–
Αρσενικά βοοειδή δύο ετών και άνω
κεφαλές
–
Θηλυκά βοοειδή 2 ετών και άνω
κεφαλές
–
–
Δαμαλίδες δύο ετών και άνω
κεφαλές
–
–
Αγελάδες
κεφαλές
–
–
–
Γαλακτοπαραγωγές αγελάδες
κεφαλές
κεφαλές
–
–
–
Μη γαλακτοπαραγωγές αγελάδες
κεφαλές
κεφαλές
–
–
–
Θηλυκά βουβάλια
κεφαλές
ναι/όχι
Αιγοπρόβατα
–
Πρόβατα (κάθε ηλικίας)
κεφαλές
κεφαλές
–
–
Θηλυκά αναπαραγωγής
κεφαλές
–
–
Άλλα προβατοειδή
κεφαλές
–
Αίγες (κάθε ηλικίας)
κεφαλές
κεφαλές
–
–
Θηλυκά αναπαραγωγής
κεφαλές
–
–
Άλλα αιγοειδή
κεφαλές
Χοίροι
κεφαλές
–
Χοιρίδια βάρους ζώντος ζώου κάτω των 20 κιλών
κεφαλές
–
Θηλυκοί Χοίροι αναπαραγωγής βάρους 50 κιλών και άνω
κεφαλές
–
Άλλοι χοίροι
κεφαλές
Πουλερικά
κεφαλές
–
Κοτόπουλα κρεατοπαραγωγής
κεφαλές
κεφαλές
–
Όρνιθες ωοπαραγωγής
κεφαλές
κεφαλές
–
Άλλα πουλερικά
κεφαλές
–
–
Γαλοπούλες
κεφαλές
–
–
Πάπιες
κεφαλές
–
–
Χήνες
κεφαλές
–
–
Στρουθοκάμηλοι
κεφαλές
–
–
Άλλα πουλερικά π.δ.κ.α.
κεφαλές
Κουνέλια
–
Κονικλομητέρες αναπαραγωγής
κεφαλές
Μέλισσες
κυψέλες
Ελάφια
ναι/όχι
Γουνοφόρα ζώα
ναι/όχι
Ζώα π.δ.κ.α.
ναι/όχι
(1)  L — περιοχές, εκτός των ορεινών περιοχών, οι οποίες αντιμετωπίζουν σημαντικά φυσικά μειονεκτήματα· M — μειονεκτική ορεινή περιοχή· O — άλλες περιοχές που επηρεάζονται από ειδικά μειονεκτήματα· N — κανονική περιοχή (μη μειονεκτική περιοχή). Η ταξινόμηση αυτή μπορεί στο μέλλον να αναπροσαρμοστεί βάσει των εξελίξεων της ΚΓΠ.
(2)  Ποσοστιαία κλίμακα μονάδων ετήσιας εργασίας (ΜΕΕ) 2: (> 0-< 25), (≥ 25-< 50), (≥ 50-< 75), (≥ 75-< 100), (100)
ΠΑΡΑΡΤΗΜΑ IV
Θέματα και λεπτομερή θέματα στο πλαίσιο των στοιχείων ενότητας
Ενότητα
Θέμα
Λεπτομερές θέμα
Εργατικό δυναμικό και άλλες κερδοσκοπικές δραστηριότητες
Διαχείριση εκμετάλλευσης
Κάτοχος
Εισροές εργασίας
Ισορροπία φύλων
Μέτρα ασφάλειας, συμπεριλαμβανομένου σχεδίου ασφάλειας στην εκμετάλλευση
Οικογενειακό εργατικό δυναμικό
Εισροές εργασίας
Αριθμός εμπλεκομένων
Ισορροπία φύλων
Μη οικογενειακό εργατικό δυναμικό
Εισροές εργασίας
Αριθμός απασχολουμένων
Ισορροπία φύλων
Εργατικό δυναμικό που απασχολείται από την εκμετάλλευση σε μη τακτική βάση
Εισροή εργασίας από αναδόχους
Άλλες κερδοφόρες δραστηριότητες που έχουν άμεση σχέση με τη γεωργική εκμετάλλευση
Είδη δραστηριοτήτων
Σημασία για τη γεωργική εκμετάλλευση
Εισροές εργασίας
Άλλες κερδοφόρες δραστηριότητες μη άμεσα σχετιζόμενες με τη γεωργική εκμετάλλευση
Εισροές εργασίας
Αγροτική ανάπτυξη
Γεωργικές εκμεταλλεύσεις στις οποίες παρέχεται στήριξη στο πλαίσιο μέτρων αγροτικής ανάπτυξης
Υπηρεσίες παροχής συμβουλών, διαχείρισης γεωργικής εκμετάλλευσης και αντικατάστασης στην εκμετάλλευση
Ανάπτυξη γεωργικών εκμεταλλεύσεων και επιχειρήσεων
Συστήματα ποιότητας γεωργικών προϊόντων και τροφίμων
Επενδύσεις σε υλικά στοιχεία ενεργητικού
Αποκατάσταση του γεωργικού παραγωγικού δυναμικού που επλήγη από φυσικές καταστροφές και καταστροφικά συμβάντα, και ανάληψη κατάλληλων προληπτικών δράσεων
Επενδύσεις στην ανάπτυξη δασικών περιοχών και στη βελτίωση της βιωσιμότητας των δασών
Γεωργοπεριβαλλοντικές ενισχύσεις για το κλίμα
Βιολογική γεωργία
Ενισχύσεις που συνδέονται με το Natura 2000 και την οδηγία-πλαίσιο για τα ύδατα
Ενισχύσεις σε περιοχές με φυσικά ή άλλα ειδικά μειονεκτήματα
Καλή μεταχείριση των ζώων
Διαχείριση κινδύνου
Σταβλισμός των ζώων και διαχείριση της κοπριάς
Σταβλισμός των ζώων
Σταβλισμός των βοοειδών
Σταβλισμός των χοίρων
Σταβλισμός των ωοπαραγωγών ορνίθων
Χρήση θρεπτικών στοιχείων και παραγωγή κοπριάς στη γεωργική εκμετάλλευση
Λιπαινόμενη ΧΓΕ
Κοπριά εξαχθείσα και εισαχθείσα από τη γεωργική εκμετάλλευση
Βιολογικά λιπάσματα και λιπάσματα με βάση τα απόβλητα, εκτός από την κοπριά
Τεχνικές προσθήκης κοπριάς
Χρόνος ενσωμάτωσης ανά τρόπο διασκορπισμού
Εγκαταστάσεις για την κοπριά
Εγκαταστάσεις αποθήκευσης κοπριάς και χωρητικότητα
Άρδευση
Αρδευτικές πρακτικές
Ύπαρξη άρδευσης
Μέθοδοι άρδευσης
Πηγές των αρδευτικών υδάτων
Τεχνικές παράμετροι του αρδευτικού εξοπλισμού
Αρδευόμενες καλλιέργειες σε περίοδο 12 μηνών
Σιτηρά για την παραγωγή σπόρων
Αποξηραμένα όσπρια και πρωτεϊνούχα φυτά για την παραγωγή σπόρων
Φυτά με ριζώματα ή κονδύλους
Βιομηχανικές καλλιέργειες
Φυτά που συγκομίζονται χλωρά από αρόσιμη γη
Άλλες καλλιέργειες αρόσιμων γαιών
Μόνιμοι βοσκότοποι
Μόνιμες καλλιέργειες
Πρακτικές διαχείρισης του εδάφους
Πρακτικές διαχείρισης του εδάφους σε υπαίθριες εκτάσεις
Μέθοδοι οργώματος
Κάλυψη του εδάφους σε αρόσιμη γη
Αμειψισπορά σε αρόσιμη γη
Περιοχή οικολογικής εστίασης
Μηχανήματα και εξοπλισμός
Μηχανήματα
Εγκαταστάσεις διαδικτύου
Βασικά μηχανήματα
Χρήση της γεωργίας ακριβείας
Μηχανήματα για τη διαχείριση του ζωικού κεφαλαίου
Αποθήκευση γεωργικών προϊόντων
Εξοπλισμός
Εξοπλισμός που χρησιμοποιείται για την παραγωγή ενέργειας από ανανεώσιμες πηγές στις γεωργικές εκμεταλλεύσεις
Οπωρώνας
Μηλοειδή
Μήλα: Περιοχή κατά ηλικία του δενδρώνα
Μήλα: Περιοχή κατά πυκνότητα των δένδρων
Αχλάδια: Περιοχή κατά ηλικία του δενδρώνα
Αχλάδια: Περιοχή κατά πυκνότητα των δένδρων
Πυρηνόκαρπα
Ροδάκινα: Περιοχή κατά ηλικία του δενδρώνα
Ροδάκινα: Περιοχή κατά πυκνότητα των δένδρων
Νεκταρίνια: Περιοχή κατά ηλικία του δενδρώνα
Νεκταρίνια: Περιοχή κατά πυκνότητα των δένδρων
Βερίκοκα: Περιοχή κατά ηλικία του δενδρώνα
Βερίκοκα: Περιοχή κατά πυκνότητα των δένδρων
Εσπεριδοειδή
Πορτοκάλια: Περιοχή κατά ηλικία του δενδρώνα
Πορτοκάλια: Περιοχή κατά πυκνότητα των δένδρων
Μικρά εσπεριδοειδή: Περιοχή κατά ηλικία του δενδρώνα
Μικρά εσπεριδοειδή: Περιοχή κατά πυκνότητα των δένδρων
Λεμόνια: Περιοχή κατά ηλικία του δενδρώνα
Λεμόνια: Περιοχή κατά πυκνότητα των δένδρων
Ελιές
Περιοχή κατά ηλικία του δενδρώνα
Περιοχή κατά πυκνότητα των δένδρων
Επιτραπέζια σταφύλια και σταφύλια για παραγωγή σταφίδων
Επιτραπέζια σταφύλια: Περιοχή κατά ηλικία του δενδρώνα
Επιτραπέζια σταφύλια: Περιοχή κατά πυκνότητα των αμπέλων
Σταφύλια για παραγωγή σταφίδων: Περιοχή κατά ηλικία του δενδρώνα
Σταφύλια για παραγωγή σταφίδων: Περιοχή κατά πυκνότητα των αμπέλων
Αμπελώνας
Οινοποιήσιμα σταφύλια
Περιοχή και ηλικία
Οινοποιήσιμες ποικιλίες
Αριθμός ποικιλιών
Κωδικός και περιοχή
ΠΑΡΑΡΤΗΜΑ V
Απαιτήσεις ακρίβειας
Τα βασικά στοιχεία (το 2023 και το 2026) και τα στοιχεία κάθε ενότητας είναι στατιστικώς αντιπροσωπευτικά για τον οικείο πληθυσμό των γεωργικών εκμεταλλεύσεων όπως ορίζεται στον κατωτέρω πίνακα ακρίβειας σε επίπεδο περιφερειών NUTS 2 όσον αφορά τον τύπο και το μέγεθος των γεωργικών εκμεταλλεύσεων, σύμφωνα με τον κανονισμό (ΕΚ) αριθ. 1217/2009 του Συμβουλίου (1), τον κατ' εξουσιοδότηση κανονισμό (ΕΕ) αριθ. 1198/2014 της Επιτροπής και τον εκτελεστικό κανονισμό (ΕΕ) 2015/220 της Επιτροπής (2).
Οι απαιτήσεις ακρίβειας ισχύουν για τις μεταβλητές στον κατωτέρω πίνακα.
Τα στοιχεία για την επέκταση του πλαισίου το 2020 είναι στατιστικώς αντιπροσωπευτικά για τον οικείο πληθυσμό σε επίπεδο περιφερειών NUTS 2 όπως ορίζεται στον κατωτέρω πίνακα ακρίβειας.
Επιπλέον, οι απαιτήσεις ακρίβειας που ορίζονται στον πίνακα ισχύουν για όλες τις περιφέρειες NUTS 2 με τουλάχιστον:
—
5 000 γεωργικές εκμεταλλεύσεις στον οικείο πληθυσμό για τις ενότητες «Οπωρώνας» και «Αμπελώνας»·
—
10 000 γεωργικές εκμεταλλεύσεις στον οικείο πληθυσμό για τα βασικά στοιχεία, για όλες τις άλλες ενότητες και για τα στοιχεία για την επέκταση του πλαισίου.
Για τις περιφέρειες NUTS 2 με λιγότερες γεωργικές εκμεταλλεύσεις, οι απαιτήσεις ακρίβειας που ορίζονται στον πίνακα ισχύουν για τις συνδεδεμένες περιφέρειες NUTS 1 με τουλάχιστον:
—
500 γεωργικές εκμεταλλεύσεις στον οικείο πληθυσμό για τις ενότητες «Οπωρώνας» και «Αμπελώνας»·
—
1 000 γεωργικές εκμεταλλεύσεις στον οικείο πληθυσμό για τα βασικά στοιχεία, για όλες τις άλλες ενότητες και για τα στοιχεία για την επέκταση του πλαισίου.
Εθνικό ανώτατο όριο ακρίβειας ύψους 5 % απαιτείται για το σχετικό τυπικό σφάλμα για τις μεταβλητές των ενοτήτων «Οπωρώνας» και «Αμπελώνας», για τις οποίες δεν υπάρχει απαίτηση ακρίβειας για καμία από τις περιφέρειες NUTS 2 και NUTS 1.
Εθνικό ανώτατο όριο ύψους 7,5 % απαιτείται για το σχετικό τυπικό σφάλμα για όλες τις μεταβλητές των υπόλοιπων ενοτήτων, για τις οποίες δεν υπάρχει απαίτηση ακρίβειας για καμία από τις περιφέρειες NUTS 2 και NUTS 1 για καμία μεταβλητή.
Πίνακας ακρίβειας
Σχετικός πληθυσμός
Μεταβλητές για τις οποίες ισχύουν απαιτήσεις ακριβείας
Επιπολασμός στον εκάστοτε πληθυσμό
Σχετικό τυπικό σφάλμα
Βασικά στοιχεία το 2023 και 2026 και
Ενότητα «Εργατικό δυναμικό και άλλες κερδοσκοπικές δραστηριότητες»
Όπως ορίζεται στο άρθρο 5 για τα βασικά στοιχεία και στο άρθρο 7 για την ενότητα «Εργατικό δυναμικό και άλλες κερδοσκοπικές δραστηριότητες».
Μεταβλητές γαιών
—
Σιτηρά για την παραγωγή σπόρων (συμπεριλαμβάνονται και οι σπόροι για σπορά)
—
Ελαιούχοι σπόροι
—
Φυτά που συγκομίζονται χλωρά από αρόσιμη γη
—
Νωπά λαχανικά (συμπεριλαμβάνονται τα πεπονοειδή), φράουλες, άνθη και διακοσμητικά φυτά (δεν περιλαμβάνονται τα φυτώρια)
—
Μόνιμα λιβάδια και βοσκότοποι, μη περιλαμβανομένων των άγονων βοσκότοπων
—
Φρούτα, μικροί σαρκώδεις καρποί και καρποί και εσπεριδοειδή (δεν περιλαμβάνονται τα σταφύλια και οι φράουλες)
—
Σταφύλια
—
Ελιές
7,5 % ή περισσότερο των ΧΓΕ της περιοχής
< 5 %
Μεταβλητές ζωικού κεφαλαίου
—
Γαλακτοπαραγωγές αγελάδες
—
Μη γαλακτοπαραγωγές αγελάδες
—
Άλλα βοοειδή (βοοειδή κάτω του 1 έτους, βοοειδή 1 έτους έως κάτω των 2 ετών, αρσενικά βοοειδή 2 ετών και άνω, δαμαλίδες 2 ετών και άνω)
—
Θηλυκοί χοίροι αναπαραγωγής βάρους 50 κιλών και άνω
—
Χοιρίδια βάρους ζώντος ζώου κάτω των 20 κιλών και άλλοι χοίροι
—
Αιγοπρόβατα
—
Πουλερικά
7,5 % ή περισσότερο των μονάδων ζωικού κεφαλαίου στην περιοχή και 5 % ή περισσότερο των μεταβλητών της χώρας
< 5 %
Βασικά στοιχεία για την επέκταση του πλαισίου το 2020
Όπως ορίζεται στο άρθρο 6
Μεταβλητές γαιών
—
Αρόσιμη γη
—
Μόνιμα λιβάδια και βοσκότοποι, μη περιλαμβανομένων των άγονων βοσκότοπων
—
Μόνιμες καλλιέργειες
7,5 % ή περισσότερο των ΧΓΕ της περιοχής
< 7,5 %
Μεταβλητές ζωικού κεφαλαίου
—
Σύνολο μονάδων ζωικού κεφαλαίου
5 % ή περισσότερο των μεταβλητών της χώρας
< 7,5 %
Ενότητα «Αγροτική ανάπτυξη» και
ενότητα «Μηχανήματα και εξοπλισμός»
Όπως ορίζεται στο άρθρο 7
Μεταβλητές γαιών για την ενότητα «Εργατικό δυναμικό και άλλες κερδοσκοπικές δραστηριότητες»
7,5 % ή περισσότερο των ΧΓΕ της περιοχής
< 7,5 %
Μεταβλητές ζωικού κεφαλαίου για την ενότητα «Εργατικό δυναμικό και άλλες κερδοσκοπικές δραστηριότητες»
7,5 % ή περισσότερο των μονάδων ζωικού κεφαλαίου στην περιοχή και 5 % ή περισσότερο των μεταβλητών της χώρας
< 7,5 %
Ενότητα «Σταβλισμός των ζώων και διαχείριση της κοπριάς»
Το υποσύνολο του πληθυσμού των γεωργικών εκμεταλλεύσεων που ορίζονται στο άρθρο 7 με τουλάχιστον ένα από τα ακόλουθα: βοοειδή, χοίρους, πρόβατα, αίγες, πουλερικά
Μεταβλητές ζωικού κεφαλαίου για την ενότητα «Εργατικό δυναμικό και άλλες κερδοσκοπικές δραστηριότητες»
7,5 % ή περισσότερο των μονάδων ζωικού κεφαλαίου στην περιοχή και 5 % ή περισσότερο των μεταβλητών της χώρας
< 7,5 %
Ενότητα «Άρδευση»
Το υποσύνολο του πληθυσμού των γεωργικών εκμεταλλεύσεων που ορίζονται στο άρθρο 7 με αρδευόμενες εκτάσεις
Μεταβλητές γαιών
—
Σύνολο αρδευομένων εκτάσεων
7,5 % ή περισσότερο των ΧΓΕ της περιοχής
< 7,5 %
Ενότητα «Πρακτικές διαχείρισης του εδάφους»
Το υποσύνολο του πληθυσμού των γεωργικών εκμεταλλεύσεων που ορίζονται στο άρθρο 7 με αρόσιμη γη
Μεταβλητές γαιών
—
Αρόσιμη γη
7,5 % ή περισσότερο των ΧΓΕ της περιοχής
< 7,5 %
Ενότητα «Οπωρώνας»
Το υποσύνολο του πληθυσμού των γεωργικών εκμεταλλεύσεων που ορίζονται στο άρθρο 7 με οποιοδήποτε από τα επιμέρους χαρακτηριστικά οπωρώνα που πληρούν το κατώφλι το οποίο ορίζεται στο άρθρο 7 παράγραφος 5
Μεταβλητές οπωρώνα
—
Οι μεταβλητές του οπωρώνα με μήλα, αχλάδια, ροδάκινα, νεκταρίνια, βερίκοκα, πορτοκάλια, λεμόνια και μικρόκαρπα εσπεριδοειδή, ελιές, επιτραπέζια σταφύλια και σταφύλια για παραγωγή σταφίδων που πληρούν το κατώφλι το οποίο ορίζεται στο άρθρο 7 παράγραφος 5
5 % ή περισσότερο των ΧΓΕ της περιοχής
< 7,5 %
Ενότητα «Αμπελώνας»
Το υποσύνολο του πληθυσμού των εκμεταλλεύσεων που ορίζονται στο άρθρο 7 με οινοποιήσιμα σταφύλια για την παραγωγή κρασιού
Μεταβλητές αμπελώνα
—
Οινοποιήσιμα σταφύλια για την παραγωγή κρασιού
5 % ή περισσότερο των ΧΓΕ της περιοχής
< 7,5 %
(1)  Κανονισμός (ΕΚ) αριθ. 1217/2009 του Συμβουλίου, της 30ής Νοεμβρίου 2009, σχετικά με τη δημιουργία δικτύου για τη συλλογή λογιστικών στοιχείων όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Ένωση (ΕΕ L 328 της 15.12.2009, σ. 27).
(2)  Εκτελεστικός κανονισμός (ΕΕ) 2015/220 της Επιτροπής, της 3ης Φεβρουαρίου 2015, για τη θέσπιση κανόνων εφαρμογής του κανονισμού (ΕΚ) αριθ. 1217/2009 του Συμβουλίου σχετικά με τη δημιουργία δικτύου για τη συλλογή λογιστικών στοιχείων όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Ένωση (ΕΕ L 46 της 19.2.2015, σ. 1).

Summary:
Ενοποιημένες στατιστικές για τις γεωργικές εκμεταλλεύσεις
Ενοποιημένες στατιστικές για τις γεωργικές εκμεταλλεύσεις
 
ΣΥΝΟΨΗ ΤΟΥ ΑΚΟΛΟΥΘΟΥ ΚΕΙΜΕΝΟΥ:
Κανονισμός (ΕΕ) αριθ. 2018/1091 σχετικά με τις ενοποιημένες στατιστικές για τις γεωργικές εκμεταλλεύσεις
ΠΟΙΟΣ ΕΙΝΑΙ Ο ΣΚΟΠΟΣ ΤΟΥ ΚΑΝΟΝΙΣΜΟΥ;
Ο κανονισμός αποσκοπεί στη βελτίωση της παραγωγής γεωργικών στατιστικών της Ευρωπαϊκής Ένωσης (ΕΕ), ώστε να εξασφαλιστεί η συνεκτικότητα και η συγκρισιμότητά τους σε ολόκληρη την ΕΕ. Αυτό θα έδινε τη δυνατότητα στους φορείς λήψης αποφάσεων και σε άλλους χρήστες να σχεδιάζουν καλύτερα τη μελλοντική κοινή γεωργική πολιτική, καθώς και να παρακολουθούν και να αξιολογούν την αποτελεσματικότητα των πολιτικών που εφαρμόζονται ήδη.  Ο κανονισμός καταργεί:τον κανονισμό (ΕΚ) αριθ. 1166/2008 σχετικά με τις έρευνες για τη διάρθρωση των γεωργικών εκμεταλλεύσεων από την 1η Ιανουαρίου 2019·τον κανονισμό (ΕΕ) αριθ. 1337/2011 σχετικά με την παραγωγή στατιστικών της ΕΕ για τις μόνιμες καλλιέργειες από την 1η Ιανουαρίου 2022.  
ΒΑΣΙΚΑ ΣΗΜΕΙΑ
Ο κανονισμός:θεσπίζει απλουστευμένο και εκσυγχρονισμένο σύστημα για τη συλλογή ευρωπαϊκών γεωργικών στατιστικών στοιχείων σε επίπεδο γεωργικής εκμετάλλευσης. Το εν λόγω σύστημα προβλέπει την ενσωμάτωση διαρθρωτικών πληροφοριών σε άλλες πληροφορίες, όπως οι μέθοδοι παραγωγής, τα μέτρα αγροτικής ανάπτυξης και οι γεωργικές και περιβαλλοντικές πτυχές·  έχει σχεδιαστεί ώστε να διασφαλίζει τη συνέχιση σειράς ευρωπαϊκών ερευνών για τη διάρθρωση των γεωργικών εκμεταλλεύσεων, καθιστώντας δυνατή τη διατήρηση της συνέπειας της χρονικής σειράς και καλύπτοντας νέες και αναδυόμενες ανάγκες για στοιχεία σε επίπεδο γεωργικής εκμετάλλευσης·  παρέχει σειρά ορισμών στους οποίους περιλαμβάνονται η δημοτική γη*, η μονάδα ζωικού κεφαλαίου*, η χρησιμοποιούμενη γεωργική έκταση* και οι οικογενειακοί κήποι*.  Κάλυψη και πηγές δεδομένων
Τα στοιχεία που απαιτούνται από τον κανονισμό πρέπει να καλύπτουν:το 98 % της συνολικής χρησιμοποιούμενης γεωργικής έκτασης (εξαιρουμένων των οικογενειακών κήπων) και  το 98 % των μονάδων ζωικού κεφαλαίου της κάθε χώρας της ΕΕ.  Εφόσον πληρούνται οι απαιτήσεις ποιότητας που προβλέπονται στον κανονισμό, οι χώρες της ΕΕ μπορούν να χρησιμοποιούν μία ή περισσότερες από τις ακόλουθες πηγές ή μεθόδους για την παραγωγή στατιστικών:στατιστικές έρευνες·  διοικητικές πηγές, όπως στοιχεία που προέρχονται από τα εξής:το ολοκληρωμένο σύστημα διαχείρισης και ελέγχου [κανονισμός (ΕΕ) αριθ. 1306/2013]·το σύστημα αναγνώρισης και καταγραφής των βοοειδών [κανονισμός (ΕΚ) αριθ. 1760/2000]·το σύστημα αναγνώρισης και καταγραφής των αιγοπροβάτων [κανονισμός (ΕΚ) αριθ. 21/2004]·το αμπελουργικό μητρώο [κανονισμός (ΕΕ) αριθ. 1308/2013] καικαι τα μητρώα βιολογικής γεωργίας [κανονισμός (ΕΚ) αριθ. 834/2007]·  άλλες πηγές, μεθόδους ή καινοτόμες προσεγγίσεις (οι χώρες της ΕΕ πρέπει να ειδοποιούν εκ των προτέρων την Eurostat για την πρόθεσή τους να τις χρησιμοποιήσουν και να παρέχουν λεπτομέρειες σχετικά με τον τρόπο με τον οποίο πρόκειται να χρησιμοποιηθούν).  Οι χώρες της ΕΕ πρέπει να συλλέγουν και να παρέχουν τα βασικά διαρθρωτικά στοιχεία* για τα έτη αναφοράς 2020, 2023 και 2026, όπως απαριθμούνται στο παράρτημα III του κανονισμού. Η συλλογή των βασικών στοιχείων για το έτος αναφοράς 2020 θα πραγματοποιηθεί με τη μορφή απογραφής.
Εάν η εν λόγω απογραφή του 2020 συμπίπτει με την ανά δεκαετία απογραφή του πληθυσμού, οι χώρες της ΕΕ ενδέχεται να επισπεύσουν κατά ένα έτος τη συλλογή γεωργικών στοιχείων, ώστε να αποφύγουν τον φόρτο που συνεπάγεται η ταυτόχρονη διεξαγωγή δύο συλλογών σημαντικών στοιχείων.
Οι συλλογές των βασικών στοιχείων για τα έτη αναφοράς 2023 και 2026 μπορούν να πραγματοποιηθούν δειγματοληπτικά. Σε αυτήν την περίπτωση, οι χώρες της ΕΕ πρέπει να διασφαλίζουν ότι τα σταθμισμένα αποτελέσματα είναι, από στατιστική άποψη, αντιπροσωπευτικά των γεωργικών εκμεταλλεύσεων σε κάθε περιοχή και σχεδιασμένα κατά τρόπον ώστε να πληρούν τις απαιτήσεις ακριβείας που καθορίζονται στο παράρτημα V.
Δημοσιονομική συνεισφορά της ΕΕ
Η ΕΕ θα διαθέσει επιχορηγήσεις ύψους 40 εκατομμυρίων ευρώ στις εθνικές στατιστικές υπηρεσίες, προκειμένου να συμβάλει στην εφαρμογή του προγράμματος συλλογής στοιχείων για το έτος αναφοράς 2020. Το ποσό για την περίοδο μετά το 2020 θα καθοριστεί από το Ευρωπαϊκό Κοινοβούλιο και το Συμβούλιο κατόπιν πρότασης της Επιτροπής.
Εξουσιοδοτήσεις
Ο κανονισμός παρέχει στην Ευρωπαϊκή Επιτροπή την εξουσία να εκδίδει κατ’ εξουσιοδότηση πράξεις, ώστε να λαμβάνονται υπόψη οι αναδυόμενες ανάγκες για στοιχεία οι οποίες πηγάζουν από τις εξελίξεις στη γεωργία, την αναθεωρημένη νομοθεσία και τις μεταβαλλόμενες πολιτικές προτεραιότητες. Εν προκειμένω, η Επιτροπή λαμβάνει οδηγίες από εμπειρογνώμονες που έχει ορίσει εκάστη των χωρών της ΕΕ.
ΑΠΟ ΠΟΤΕ ΕΦΑΡΜΟΖΕΤΑΙ Ο ΚΑΝΟΝΙΣΜΟΣ;
Ο κανονισμός εφαρμόζεται από τις 27 Αυγούστου 2018.
ΓΕΝΙΚΟ ΠΛΑΙΣΙΟ
Η αξιολόγηση του ευρωπαϊκού συστήματος γεωργικών στατιστικών κατέληξε στο συμπέρασμα ότι, αν και οι κύριοι χρήστες των γεωργικών στατιστικών της ΕΕ ήταν αρκετά ικανοποιημένοι από το επίπεδο λεπτομέρειας και ποιότητας των γεωργικών στατιστικών της ΕΕ, υπήρχε έλλειψη στοιχείων σε συγκεκριμένα σημεία, και το σύστημα ήταν αρκετά άκαμπτο και μη εναρμονισμένο ώστε να μην επιτρέπει την ταχεία εισαγωγή συλλογών νέων στοιχείων. Αυτός ο νέος κανονισμός αντιμετωπίζει τα εν λόγω προβλήματα.
Για περισσότερες πληροφορίες, ανατρέξτε στα εξής:Στρατηγική για τις γεωργικές στατιστικές για το 2020 και εντεύθεν (Eurostat).  
ΒΑΣΙΚΟΙ ΟΡΟΙ
Δημοτική γη: κομμάτι γης στο οποίο ισχύουν δικαιώματα κοινής χρήσης και το οποίο χρησιμοποιείται από δύο ή περισσότερες γεωργικές εκμεταλλεύσεις για γεωργική παραγωγή, αλλά δεν καταμερίζεται μεταξύ τους.
Μονάδα ζωικού κεφαλαίου: η τυποποιημένη μονάδα μέτρησης που επιτρέπει τη συγκεντρωτική παρουσίαση των διαφόρων κατηγοριών ζωικού κεφαλαίου, ώστε να μπορεί να γίνεται σύγκριση μεταξύ τους (για περισσότερες λεπτομέρειες, ανατρέξτε στο παράρτημα I του κανονισμού).
Χρησιμοποιούμενη γεωργική έκταση: η έκταση των γαιών που χρησιμοποιούνται για γεωργία, συμπεριλαμβανομένης της αρόσιμης γης, των μόνιμων χορτολιβαδικών εκτάσεων, των μόνιμων καλλιεργειών και άλλων χρησιμοποιούμενων γεωργικών γαιών.
Οικογενειακός κήπος: εκτάσεις που χρησιμοποιούνται για παραγωγή τροφίμων που προορίζονται για ιδία κατανάλωση.
Βασικά διαρθρωτικά στοιχεία: τα στοιχεία προς συλλογή τα οποία απαριθμούνται στο παράρτημα III.
ΒΑΣΙΚΟ ΚΕΙΜΕΝΟ
Κανονισμός (ΕΕ) 2018/1091 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τις ενοποιημένες στατιστικές για τις γεωργικές εκμεταλλεύσεις και την κατάργηση των κανονισμών (ΕΚ) αριθ. 1166/2008 και (ΕΕ) αριθ. 1337/2011 (ΕΕ L 200 της 7.8.2018, σ. 1-29)
ΣΥΝΑΦΗ ΚΕΙΜΕΝΑ
Κανονισμός (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549-607)
Οι διαδοχικές τροποποιήσεις του κανονισμού (ΕΕ) αριθ. 1306/2013 έχουν ενσωματωθεί στο αρχικό κείμενο. Η ενοποιημένη έκδοση έχει μόνο αξία τεκμηρίωσης
Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671-854)
Βλέπε ενοποιημένη έκδοση
Κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές και την κατάργηση του κανονισμού (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του Συμβουλίου σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο, του κανονισμού (ΕΚ) αριθ. 322/97 του Συμβουλίου σχετικά με τις κοινοτικές στατιστικές και της απόφασης 89/382/ΕΟΚ, Ευρατόμ του Συμβουλίου για τη σύσταση επιτροπής του στατιστικού προγράμματος των Ευρωπαϊκών Κοινοτήτων (ΕΕ L 87 της 31.3.2009, σ. 164–173)
Βλέπε ενοποιημένη έκδοση
Κανονισμός (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ L 189 της 20.7.2007, σ. 1-23)
Βλέπε ενοποιημένη έκδοση
Κανονισμός (ΕΚ) αριθ. 21/2004 του Συμβουλίου, της 17ης Δεκεμβρίου 2003, για τη θέσπιση συστήματος αναγνώρισης και καταγραφής των αιγοπροβάτων και για την τροποποίηση του κανονισμού (EK) αριθ. 1782/2003 και των οδηγιών 92/102/ΕΟΚ και 64/432/ΕΟΚ (ΕΕ L 5 της 9.1.2004, σ. 8-17)
Βλέπε ενοποιημένη έκδοση
Κανονισμός (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου (ΕΕ L 204 της 11.8.2000, σ. 1-10)
Βλέπε ενοποιημένη έκδοση
τελευταία ενημέρωση 11.01.2019